sagorsarker/bangla-wikipedia huggingface dataset:
হিন্দুস্তানি জাতিগোষ্ঠী

হিন্দুস্তানি জাতিগোষ্ঠী (, ) হল একাধিক সমগোত্রীয় জাতির সমন্বয়ে গঠিত একটি জাতিগোষ্ঠী, এরা মূলত ইন্দো-আর্য জনগোষ্ঠীর অন্তর্ভুক্ত৷ উত্তর ভারতের হিমালয় ও বিন্ধ্য পর্বতমালার মধ্যবর্তী সিন্ধু-গাঙ্গেয় সমভূমি অঞ্চলে এই জাতিগোষ্ঠীর বাস৷ হিন্দুস্তানি শব্দটি ঐতিহাসিকভাবে বংশবৃৃত্তান্ত,ভাষাগত কিমবা সংস্কৃতিগত ক্ষেত্রে ব্যবহার করা হতো৷ বর্তমান পারসিক সংস্কৃতির আঙ্গিকে হিন্দুস্তানি শব্দটি লুপ্ত হয়ে উত্তর ভারতের ঐ অঞ্চলে একাধিক ছোটো বড়ো স্থানীয় ভাষার বিবর্তন ঘটে, এই ভাষাগুলি একে অপরের সাথে অধিক সম্পর্কযুক্ত ও প্রচুর মিল পাওয়া যায়৷
ঐতিহ্যগতভাবে হিন্দুস্তানি ভাষাভাষী লোক তথা যারা হিন্দি ও উর্দুভাষী লোকেরাই হিন্দুস্তানি বলে পরিচিত৷ ভারতের একাধিক রাজ্যে ভিন্ন ভিন্ন বুলিতে হিন্দুস্তানি ভাষার প্রয়োগ করা হয়, তার মধ্যে হিন্দি ভাষা অন্যতম ও প্রধান৷ হিন্দুস্তানি জাতিগোষ্ঠীর বাস এমন ভারতীয় রাজ্যগুলি হলো যথাক্রমে, ছত্তীসগঢ়, হরিয়ানা, হিমাচল প্রদেশ, ঝাড়খণ্ড, মধ্যপ্রদেশ, রাজস্থান, উত্তরপ্রদেশ, উত্তরাখণ্ড এবং বিহার এবং একমাত্র কেন্দ্রশাসিত অঞ্চলটি হলো দিল্লি৷ মুল উর্দুভাষী পাকিস্তানের উদ্বাস্তু মুহাজিররাও হিন্দুস্তানি জাতিগোষ্ঠীর সদৃৃশ৷
হিন্দুস্তানি বা হিন্দভি জাতির লোকেরা একাধিক ভাষাভাষীর লোক হলেও ভারতীয় সরকারের জনগণনা নীতি অনুসারে হিন্দুস্তানী ভাষাটির দুটিমাত্র উপভাষা একটি উর্দু ভাষা এবং অন্যান্য সকল ভাষা নিয়ে একত্রে হিন্দি ভাষার অন্তর্গত৷
প্রসঙ্গতঃ "হিন্দুস্তানি" শব্দটি একটি নির্দিষ্ট গোষ্ঠীকে বোঝালেও ঐতিহাসিকভাবে মিশ্র ইতিহাস, সংস্কৃৃতি ও উপমহাদ্বীপের জনতত্ত্ব বিশ্লেষণ করতে উল্লখ্য ভূমিকা রাখে৷ বর্তমানে উত্তর ভারতে উক্ত গোষ্ঠীর একাধিক আঞ্চলিক পরিচিতি গড়ে উঠেছে৷ তাদের মধ্যে অবধি জাতি, ভোজপুরি জাতি, বাঘেলি জাতি, ব্রজ জাতি, বুন্দেলি জাতি, ছত্তীসগঢ়ী জাতি, গাড়োয়ালি জাতি, হরিয়াণি জাতি, কুমায়ুনি জাতি, মালবি জাতি, মারোয়াড়ি জাতি, রাজস্থানি জাতি, মগধী জাতি, নাগপুরি জাতি উল্লেখযোগ্য এছাড়া একাধিক উপজাতি ভাষা যেমন, সুরজাপুরি জাতি, কুরমালী জাতি, খোরঠা জাতি, বাঞ্জারি জাতি, নিমাড়ি জাতি, সরগুজিয়া জাতিসহ একাধিক ভাষাসমূহ৷ এইসমস্ত ভাষা এবং উত্তর ভারতীয় ও দক্ষিণ ভারতীয় মিশ্র উর্দু ভাষাকে একত্রিত করে হিন্দুস্তানি ভাষা ও জাতিগোষ্ঠীটিকে হিন্দুস্তানি জাতি আখ্যায়িত করা হয়, যা উত্তর ভারতে হিন্দি বলয় অঞ্চলের অন্তর্ভুক্ত৷
বোরোলীন

বোরোলীন ভারতে বিক্রি হওয়া ওভার দ্য কাউন্টার এন্টিসেপটিক পারফিউম ক্রিম। ১৯২৯ সালে বাঙালি ব্যবসায়ী গৌরমোহন দত্ত কলকাতায় এই পণ্যের উদ্বোধন করেন। বছরের পর বছর ধরে, ব্র্যান্ডের জনপ্রিয়তা বাড়তে থাকে এমনকি ব্রিটিশ শাসনের অধীনে এটি একটি দেশে জাতীয় অর্থনৈতিক স্বাবলম্বনের একটি আইকন হয়ে উঠে। এটি এখনও ভারতের সবচেয়ে জনপ্রিয় ব্র্যান্ডগুলির মধ্যে একটি। 
বোরোলীন নামটি তার উপাদান থেকে উদ্ভূত, বোরাক্স পাউডার থেকে "বোরো" এবং "অলিন" ল্যাটিন শব্দ ওলেমের একটি রূপ অর্থাৎ তেল। বোরোলীনের লোগো হাতি বোঝায় স্থিরতা এবং শক্তি। গ্রামীণ এলাকায় বোরোলীন এখনও "হাতিওয়ালা ক্রিম" হিসাবে পরিচিত।
১৯২৯ সালে বাঙালি ব্যবসায়ী গৌরমোহন দত্ত কলকাতার আলিপুরে নিজের বাড়িতে বোরোলীন বানানো শুরু করেন। যা এখন বোরোলীন হাউস নামে পরিচিত। ভারতে স্বদেশী আন্দোলনের সময় বোরোলীন স্বদেশী পণ্যের আইকন হয়ে ওঠে। ১৯৪৭ সালের ১৫ই অগাস্ট ভারতের স্বাধীনতা দিবসে বিনামূল্যে এক লক্ষ বোরোলীন বিতরণ করাহয়।
শিকারপুর জেলা

শিকারপুর জেলা (সিন্ধি:شڪارپور) : (), পাকিস্তানের সিন্ধু প্রদেশের একটি জেলা। শিকারপুর হচ্ছে জেলাটি প্রধান শহর বা কেন্দ্রীয় অঞ্চল, এছাড়াও এখানে ৪টি (০৪) উপ-বিভাগ রয়েছে, স্থানীয়ভাবে বলা হয় (তালুকা): লক্ষী গোলাম শাহ, গার্হি ইয়াসিন, খানপুর এবং শিকারপুর। জেলাটি প্রায় ২৫১২ বর্গ কিলোমিটার এলাকা জুড়ে বিস্তৃত। ২০১৭ সালের আদমশুমারীর হিসাব অনুযায়ী শিকারপুরের মোট জনসংখ্যা ছিল প্রায় ১২৩১৪৮১ জন এর মত। যার মধ্যে থেকে মোট পুরুষের সংখ্যা প্রায় ৬৩৪৮৮৫ জন এর মত এবং মহিলা ৫৯৬৪৭৭ জন এর মত। ১৯৯৮ সাল থেকে ২০১৭ সাল পর্যন্ত গড় বার্ষিক বৃদ্ধির হার ছিল প্রায় ১.৭৮।
শিকারপুর জেলাটি ৪টি তহসিল নিয়ে গঠন করা হয়েছে:
মিরপুর খাস জেলা

মিরপুর খাস জেলা ( ), পাকিস্তানের সিন্ধু প্রদেশের বিভিন্ন জেলাগুলির মধ্যে অনত্যম একটি জেলা। এটির রাজধানী শহরের নাম হচ্ছে মিরপুর খাস। ১৯৯৮ সালের পাকিস্তানের আদমশুমারীর হিসাব অনুযায়ী, জুনজেও পরিবারের রাজার অস্তিত্ব লক্ষ্য করা যায়। আপনি যদি সিন্ধুর পুরো দৃশ্যটি দেখে থাকেন, তবে আপনি পুরো সিন্ধু রাজা জুনেজো পরিবার দেখতে পাবেন। যেখানে জুনেজো পরিবারটি স্বাধীন পাকিস্তান থেকে সিন্ধী এবং পাকিস্তানের একটি জনপ্রিয় পরিবার হিসেবে পরিচিত, যেখানে বর্তমান সময় পর্যন্ত জনসংখ্যা ছিল প্রায় ১৫,৬৯,০৩০ জন এর মত, যার মধ্যে প্রায় ১৮.৬০% হিন্দু ছিল।
প্রশাসনিকভাবে মিরপুর খাস জেলা ৭টি তহসিল নিয়ে গঠিত হয়েছে। নিম্নে নামগুলি তুলে ধরা হল:
উইল ওসপ্রে

উইলিয়াম পিটার চার্লস ওসপ্রে (জন্ম ৭ মে ১৯৯৩) একজন ইংরেজ পেশাদার কুস্তিগির। ২০২৩ সালের নভেম্বর অনুযায়ী, তিনি অল এলিট রেসলিং (এইডাব্লিউ) তে চুক্তিবদ্ধ রয়েছেন, যেখানে তিনি তার প্রথম এইডাব্লিউ আন্তর্জাতিক চ্যাম্পিয়ন হিসেবে রাজত্ব করছেন। এছাড়াও তিনি নিউ জাপান প্রো রেসলিং (এনজেপিডাব্লিউ) এর সাথে আট বছর কাটানোর জন্যও পরিচিত, যেখানে তিনি আইডাব্লিউজিপি ওয়ার্ল্ড হেভিওয়েট চ্যাম্পিয়নশিপ সহ বিভিন্ন চ্যাম্পিয়নশিপ জয় করেছেন। ওসপ্রেকে ভক্ত, সহকর্মী এবং ক্রীড়া সাংবাদিকরা সর্বকালের সেরা ইন-রিং পারফর্মারদের একজন হিসাবে বিবেচনা করেন।
সে একজন সাবেক আরওএইচ ওয়ার্ল্ড টেলিভিশন চ্যাম্পিয়ন, প্রোগ্রেস চ্যাম্পিয়ন, ২০১৬ সালের বেস্ট অফ দি সুপার জুনিয়র টুর্নামেন্ট বিজেতা। এছাড়াও পেশাদারি কুস্তিতে তার অসংখ্য অর্জন রয়েছে। ওসপ্রে সর্বপ্রথম ব্রিটন যে আইডাব্লিউজিপি জুনিয়র হেভিওয়েট এবং বেস্ট অফ দি সুপার জুনিয়র টুর্নামেন্ট জিতে।
ওসপ্রে ২০১১ সালে যুক্তরাজ্যের স্বাধীন প্রচারণায় তার কর্মজীবন শুরু করেন। ২০১৬ সালে, এজে স্টাইলস এর সুপারিশ করার পর, তিনি জাপানি প্রচারণা এনজেপিডাব্লিউ এর সাথে জুনিয়র হেভিওয়েট বিভাগের অংশ হিসাবে কাজ শুরু করেন। তিনি তিনবারের "আইডাব্লিউজিপি জুনিয়র হেভিওয়েট চ্যাম্পিয়ন" এবং ২০১৬ ও ২০১৯ সালের "বেস্ট অফ দ্য সুপার জুনিয়র" এর বিজয়ী হন। ২০১৯ সালে, ওসপ্রে "নেভার ওপেনওয়েট চ্যাম্পিয়নশিপ" জিতেন। একই বছর, ওসপ্রে হেভিওয়েট কুস্তিগীরদের সমন্বিত এনজেপিডাব্লিউ-এর বৃহত্তম টুর্নামেন্ট জি১ ক্লাইম্যাক্স এ অংশগ্রহণ করেন। ২০২০ সালে, তিনি হেভিওয়েট বিভাগে চলে যান, যেখানে তিনি "আইডাব্লিউজিপি ওয়ার্ল্ড হেভিওয়েট চ্যাম্পিয়নশিপ" জিতেন।
এইডাব্লিউ'র সাথে চুক্তিবদ্ধ হওয়ার আগে, ওসপ্রে পর্যায়ক্রমে আমেরিকান রেসলিং সার্কিটে যোগ দিয়েছিলেন; তিনি এনজেপিডাব্লিউ এর অংশীদার প্রচারণা টোটাল ননস্টপ অ্যাকশন রেসলিং (টিএনএ, পূর্বে ইমপ্যাক্ট রেসলিং নামে পরিচিত) এবং রিং অফ অনার (আরওএইচ) তে উপস্থিত হয়েছেন, যেখানে তিনি সাবেক "আরওএইচ ওয়ার্ল্ড টেলিভিশন চ্যাম্পিয়নশিপ" জিতেছেন।
২০২২ এবং ২০২৩ সালে এইডাব্লিউ তে উপস্থিত হওয়ার পরে, তিনি কোম্পানির সাথে চুক্তিবদ্ধ হোন এবং ২০২৪ সালের ফেব্রুয়ারিতে এনজেপিডাব্লিউ'র সাথে চুক্তির মেয়াদ শেষ হওয়ার পরে আনুষ্ঠানিকভাবে এইডাব্লিউ'র সাথে যোগ দেন।
রেসলিং সাংবাদিক ডেভ মেল্টজারের দেওয়া সর্বাধিক ৫ বা তার বেশি তারকা ম্যাচের রেকর্ডটি ওসপ্রেয়ের দখলে রয়েছে, ৫ তারকা পাওয়া মোট ম্যাচ ৩৮ টি।
মতিউল হক খান

মতিউল হক খান হলেন একজন বাংলাদেশী সেতার বাদক ও যন্ত্র সঙ্গীতজ্ঞ। তিনি তার অনন্যসাধারণ অবদানের জন্য ২০১৩ সালে শিল্পকলা পদক লাভ করেন ও ২০১৮ সালে বাংলাদেশ সরকার তাকে একুশে পদক প্রদান করে।
খান ঢাকায় জন্মগ্রহণ করেন। তার পৈতৃক নিবাস হল ব্রাহ্মণবাড়িয়া জেলার নবীনগরে। তার পিতার হলেন বিখ্যাত সেতার বাদক ওস্তাদ এরশাদ আলী খান। তিনি ১২ বছর বয়স থেকে সেতার বাজানো শুরু করেন। শিক্ষা নেন পিতার নিকট।
খান ব্যক্তিগত জীবনে নুরজাহান খানের সাথে বিবাহবন্ধনে আবদ্ধ হন। নুরজাহান খান ২০১৬ সালের ১৬ জানুয়ারি মৃত্যু বরণ করেছেন।
ও প্রিয়া তুমি কোথায়

ও প্রিয়া তুমি কোথায় বাংলা ভাষায় রচিত একটি আধুনিক সংগীত। গানটি বাংলাদেশী গায়ক আসিফ আকবরের প্রথম স্টুডিও অ্যালবাম "ও প্রিয়া তুমি কোথায়" -এর শিরোনামীয় সংগীত এবং ঐ এ্যালবামের সবচেয়ে জনপ্রিয় গান। ইথুন বাবু এই গানের গীতিকার এবং একই সাথে ঐ এ্যালবামের সকল গানের সুর ও সঙ্গীত পরিচালক ছিলেন। জনপ্রিয়তার নিরিখে গানটি বাংলা চলচ্চিত্রেও প্রভাব রাখে।
অডিও প্রযোজনা সংস্থা সাউন্ডটেক ইলেক্ট্রনিক্সের ব্যানারে এই গানটি ২০০১ সালের ৩০ জানুয়ারি অডিও ক্যাসেট ও সিডিতে প্রথম মুক্তি পায়। এই গানের মিউজিক ভিডিও ২০১৬ সালের ৫ মে সাউন্ডটেক তাদের অফিসিয়াল ইউটিউব চ্যানেলে অবমুক্ত করে। চলচ্চিত্রের সংস্করণটি ঈগল মিউজিকের ব্যানারে ২০১৮ সালের ৯ সেপ্টেম্বর তারিখে ইউটিউবে অবমুক্ত করা হয়।
২০০১ সালে বিরহধর্মী এই গানের অডিও মুক্তির পরপরই বাংলাদেশ ও বাংলাদেশের বাইরে ব্যাপক জনপ্রিয়তা অর্জন করে। এ গানের জনপ্রিয়তাকে কাজে লগিয়ে ২০০২ সালে শাহাদাত হোসেন লিটন একই নামের চলচ্চিত্র ‘ও প্রিয়া তুমি কোথায়’ নির্মাণ করেন। গানটি এই চলচ্চিত্রে সুর ও কথা ঠিক রেখে হুবহু ব্যবহার করা হয়। চলচ্চিত্রে রিয়াজ এই গানের চিত্রায়নে ঠোঁট মিলিয়েছিলেন। ২০০৯ হতে ২০১৫ সালের ২৭ ডিসেম্বর পর্যন্ত কয়েকটি 'আন-অফিসিয়াল' ইউটিউব চ্যানেল হতে গানটি ৭০ লাখেরও বেশিবার শোনা হয়েছে।
এই গানের জন্য আসিফ আকবর ২০০১ সালে শ্রেষ্ঠ গায়ক বিভাগে মেরিল-প্রথম আলো পুরস্কার জয় করেন।
চলো বদলে যাই

চলো বদলে যাই (সেই তুমি) এলআরবি ব্যান্ডের একটি জনপ্রিয় গান যেটি লিখেছেন, সুর করেছেন ও গেয়েছেন আইয়ুব বাচ্চু। গানটি "সুখ" অ্যালবামের অন্তর্ভুক্ত যেটি ১৯৯৪ সালে মুক্তি পায়। গানটি বাংলাদেশ ও ভারতে ব্যাপক জনপ্রিয়তা অর্জন করে। গানটিকে বাংলা ব্যান্ড সংগীতের জগতে অন্যতম সেরা গান হিসেবে ধরা হয়।
গানটি অ্যাকুস্টিক গিটার এবং ড্রামের শব্দ দিয়ে শুরু হয়। প্রথম পংক্তিটি, শুরুর দশ সেকেন্ডের মধ্যে গাওয়া শুরু হয়। ইলেক্ট্রনিক যন্ত্র বাজানোর অংশটি কোরাস লাইন থেকে শুরু হয় এবং দ্বিতীয় পংক্তির আগে শেষ হয়।
গানটির রেকর্ডিং পুরাতন ঢাকার নবাবপুর সড়কে অবস্থিত অডিও আর্ট স্টুডিওতে হয়। ২০১৬ সালের জানুয়ারিতে প্রথম আলোর সাথে এক সাক্ষাৎকারে আইয়ুব বাচ্চু বলেন:
গানটির প্রথম কিছু লাইন হল:
<poem>
সেই তুমি, কেন এত অচেনা হলে?
সেই আমি, কেন তোমাকে দুঃখ দিলেম?
কেমন করে এত অচেনা হলে তুমি?
কীভাবে এত বদলে গেছি এই আমি?
ও বুকেরই সব কষ্ট দু'হাতে সরিয়ে
চলো বদলে যাই
</poem>
২০১৮ সালে 'ক্রসস্টিচ' নামের একটি পাকিস্তানি পোশাক প্রতিষ্ঠান গানটির বাঁশির সংস্করণকে হুবহু নকল করে তাদের পোশাকের বিজ্ঞাপনে আবহ সংগীত হিসেবে ব্যবহার করে। অনুমতি ছাড়া গানটি ব্যবহার করার জন্য প্রতিষ্ঠানটি সমালোচিত হয়।
ঢালী

বাংলায় ঢালী একটি অত্যন্ত অভিজাত বংশ। তবে এ বংশ হিন্দু ও মুসলিম উভয় ক্ষেত্রে ব্যবহার হতে দেখা যায়। কীভাবে ঢালী বংশের নামকরণ হয় তা নিশ্চিতভাবে জানা যায় না। তবে যতদূর জানা যায়, বহুকাল আগে ইরান থেকে বাংলায় যুদ্ধের জন্য কোনো এক বাদশার ফরমায়েশে কিছু সংখ্যক সৈন্য পাঠানো হয়, যারা ঢাল তলোয়ারের যুদ্ধে ঢাল নিয়ে যুদ্ধ মোকাবিলা করতে পারদর্শী ছিলো। এরপর এরা যখন ওই বাদশার হয়ে যুদ্ধে জয়লাভ করে তখন তাদেরকে হাদিয়া স্বরুপ এ বাংলায় থাকার জন্য জমি ও শাদীর জন্য পাত্রী দান করা হয়। এরপর তারা এখানে স্থায়ীভাবে বসবাস শুরু করে। তখন থেকেই এ ঢালী খান্দানের পয়দায়েশ। এছাড়াও ঢালীরা প্রভাবশালী হওয়ায় অনেকেই এ বংশ পদবী নিয়ে বিভিন্ন ধরনের কথা বলে থাকেন যার বেশিরভাগই অযৌক্তিক। ঢালী বংশের লোকজন যে যুদ্ধের সাথে জড়িত ছিলেন তার প্রমাণ পাওয়া যায় "যশোহর-খুলনার ইতিহাস - দ্বিতীয় খণ্ড"-তে, "এই সকল ঢালী সৈন্য কোন বাধা বিপত্তি মানিত না, প্রাণপাত করিয়াও যুদ্ধ করিত। খান জাহান আলীর পদাতিক সৈন্যের মত ইহাদিগেরও কোদাল বা কুঠার অস্ত্রমধ্যে গণ্য হইত। উহারা জঙ্গল কাটিত, গড় কাটিত এবং খাল নালা বাঁধিয়া পুল প্রস্তুত করিয়া চলিত। ইহার যুদ্ধক্ষেত্রে যেমন অদম্য যোদ্ধা, তেমনি জঙ্গলে কাঠুরিয়া, জলে নৌকার দাড়ী এবং পথে কোড়াদারের কাজ করিত। প্রতাপের পতনের পর এই সকল সৈন্য ও তাহাদের কার্য-প্রণালী দেশমধ্যে ব্যাপ্ত হইয়া পড়িয়াছিল। এই ঢালী সৈন্য প্রতাপাদিত্যের এক প্রধান অবলম্বন এবং তাহার সৈন্য গঠন-প্রণালীর প্রথম ও প্রধান বিশেষত্ব।"
বাংলাদেশের নানা অঞ্চলে এখনো ঢালীদের প্রভাব দেখা যায় বিশেষ করে খুলনা সহ ঢাকার কিছু অঞ্চল এবং পশ্চিম জামালপুর ময়মনসিংহ ভালুকা গফরগাঁও বিক্রমপুর।
মিট্টি

মিট্টি ২০০১ সালের হিন্দি অপরাধ-রোমাঞ্চকর চলচ্চিত্র। এটি রচনা ও পরিচালনা করেছেন ইকবাল দুররানি এবং প্রযোজনা করেছেন সালিম আহমেদ। প্রধান চরিত্রে অভিনয় করেছেন ফেরদৌস আহমেদ, শ্রাবণী মুখার্জি, কূলভূষণ খারবান্দ, আরিফ জাকারিয়া ও বিশাল। চলচ্চিত্রটি ২৬ অক্টোবর বিশ্বব্যাপী মুক্তি পেয়েছিল।
শত্রু (১৯৮৬-এর চলচ্চিত্র)

শত্রু হল ১৯৮৬ সালের একটি হিন্দি ভাষার চলচ্চিত্র যেটিতে রাজেশ খান্না ও শাবানা মুখ্য চরিত্রে অভিনয় করেছিলেন। চলচ্চিত্রটির গীতিকার ছিলেন আরডি বর্মণ। চলচ্চিত্রটি বাংলা চলচ্চিত্র "শত্রু" (১৯৮৪) -এর পুনঃনির্মাণ ছিল যেটিতে রঞ্জিত মল্লিক অভিনয় করেছিলেন। পুনঃনির্মিত হওয়া চলচ্চিত্রটির মুখ্য নারী চরিত্রে অভিনয় করেছিলেন বাংলাদেশের বিখ্যাত অভিনেত্রী শাবানা। চলচ্চিত্রটি ১.৭০ কোটি রুপি আয় করেছিল।
হরিদাসপুর নামে একটি গ্রাম রয়েছে, যেখানে অশোক শর্মা (রাজেশ খান্না)কে পরিদর্শক হিসাবে পাঠানো হয়। যখন তিনি প্রত্যন্ত গ্রামে আসেন, তখন তিনি একজন অন্ধ ও বিধবাকে উদ্ধারের জন্য আসেন, এবং নিশিকান্ত শাহ ও তার লোকদের সাথে লড়াই করেন। পরের দিন নিশিকান্ত শাহ জানতে পারলেন যে, যার সাথে তার মারামারি হয়েছিল, তিনি ছিলেন অশোক। তারপর অশোকের সাথে বন্ধুত্ব করার জন্য তিনি তোহফা নিবেদন করেন, কিন্তু অশোক সেই তোহফা গ্রহণ করতে অস্বীকার করেন। সংঘর্ষের ঘটনার পর, নিশিকান্ত শাহ ও এমপি গোপাল চৌধুরী (ওম শিবপুরী) কর্তৃক পরিচালিত সকল খারাপ কর্মকাণ্ড সম্পর্কে অশোক জানতে পারেন। তখন অশোক বুঝতে পেরেছিলেন যে, গ্রামের মানুষকে এই ধনী ব্যক্তিদের শোষণের হাত থেকে রক্ষা করতে হবে।
এদিকে, তিনি গ্রামের একটি মেয়ে আশা (শাবানা) এর বাড়িতে অতিথি হিসাবে গ্রামে বাস করতে শুরু করেন এবং এছাড়াও ছোটু নামে গ্রাম থেকে একটি অনাথ সন্তানের কাছের মানুষে পরিণত হন। তখন অশোক জানতে পারল যে, ছোটুর বাবা একজন সৎ কৃষক ছিলেন যাকে নিশিকান্তের লোকজন হত্যা করেছিল। তখন তিনি ছোটুর বাবার হত্যার বদলা নিতে প্রতিজ্ঞাবদ্ধ হন।
একদিন থানায় কাস্টডিতে এক ব্যক্তি মারা গেলে অশোক তার চাকরি ও সম্মান হারান। এভাবেই এগিয়ে যায় চলচ্চিত্রটির কাহিনি।
চলচ্চিত্র ১৯৮৬ সালে ১.৭০ কোটি রুপি আয় করে, যেটি তখনকার দুই লাখ চল্লিশ হাজার মার্কিন ডলারের সমতুল্য ছিল। চলচ্চিত্রটি একটি ব্যবসাসফল চলচ্চিত্র হিসেবে চলচ্চিত্রবোদ্ধাদের নিকট পরিগণিত হয়েছিল।
তরণ আদর্শ

তরণ আদর্শ (; জন্ম ১৩ জুন ১৯৬৫) হলেন একজন ভারতীয় চলচ্চিত্র সমালোচক, সাংবাদিক, সম্পাদক এবং চলচ্চিত্র বাণিজ্য বিশ্লেষক। তিনি বি কে আদর্শের ছেলে। তিনি টুইটারে চলচ্চিত্র সংক্রান্ত খবর এবং বক্স অফিসের হালনাগাদকৃত তথ্য প্রদানের জন্য সুপরিচিত।
তরণ আদর্শ ১৫ বছর বয়সে তার কর্মজীবন শুরু করেন "ট্রেড গাইডের" সম্পাদক হিসেবে। ১৯৯৪ সালে তারান আদর্শ বলিউড চলচ্চিত্র ভিত্তিক টিভি সিরিয়াল "হ্যালো বলিউড" প্রযোজনা করেন যেটিতে অভিনয় করেছিলেন শেহজাদ খান এবং কাশ্মীরা শাহ । তিনি তখনও "ট্রেড গাইড" এর সাথে যুক্ত ছিলেন। তিনি বর্তমানে বলিউড সংক্রান্ত ওয়েবসাইট "বলিউড হাঙ্গামা"র সাথে সম্পৃক্ত।
কইমই

২৩ নভেম্বর ২০০৯ এ কনটেস্ট২উইন.কম এবং কমল নাহতার ফেইথ এন্টারটেইনমেন্ট যৌথভাবে কইমই.কম চালু করে। কমল নাহতা কইমইয়ের সহ-প্রতিষ্ঠাতা ও সম্পাদক।
অনুরাধা

অনুরাধা হল একটি ১৯৪০ সালে মোহন সিনহা পরিচালিত বলিউডের একটি চলচ্চিত্র। এতে অভিনয় করেছেন ত্রিলোক কাপুর, জীবন, মায়া ব্যানার্জি, ভাটসালা কুমতেকর, অনন্ত মারাঠে এবং আঘা। চলচ্চিত্রটি সার্কো প্রোডাকশনস দ্বারা প্রযোজিত হয়েছিল হয়েছিল এবং চলচ্চিত্রটির সঙ্গীত পরিচালক ছিলেন বদ্রি প্রসাদ।
ফুল (১৯৪৫-এর চলচ্চিত্র)

ফুল হল ১৯৪৫ সালের একটি ভারতীয় হিন্দি চলচ্চিত্র। ১৯৪৫ সালে সবচেয়ে বেশি আয় করা চলচ্চিত্রের তালিকায় চার নম্বরে ছিল চলচ্চিত্রটি। চলচ্চিত্রটি পরিচালনা করেন কে. আসিফ যিনি পরবর্তীকালে বক্স অফিস কাঁপানো চলচ্চিত্র মুগল-ই-আজম তৈরি করেছিলেন।
মেরি রাইট সয়েল

মেরি রাইট সয়েল ( ; ৬ এপ্রিল ১৭৯৭ - ১০ জুন ১৮৮৪) একজন ইংরেজ কবি এবং শিশুতোষ লেখক ছিলেন। যদিও তিনি ছিলেন তার সময় এর একজন জনপ্রিয় সাহসী লেখিকা, আজকে তিনি "কালো সৌন্দর্যের" লেখক এনা সেলেলের মা হিসাবে পরিচিত।
মেরি ১৭৯৭ সালে কোয়েকের বিশ্বাসে জন্মগ্রহণ করেন এবং তিনি আইজাক সিয়েলকে ১৮১৯ সালের ১৫ জুন নরফোকের লামাসে বিয়ে করেন। ১৮২০ সালে তার কন্যা আন্না জন্মগ্রহণ করেন এবং দুই বছর পর তার ছেলে ফিলিপ। তার স্বামী আইজাকের বেশ কয়েকটি অসুস্থ উপদেশের ব্যবসা ছিল এবং তিনি তার পুত্রের জন্মের পর নিজেকে দেউলিয়া বলে ঘোষণা করেছিলেন। 
১৮৫৮ থেকে ১৮৬৪ সাল পর্যন্ত পরিবারটি ব্লু লজ, উইক এ বসবাস করত। তিনি একজন বড় মাপের কবিতা প্রেমি ছিলেন এবং তিনি"মাদার্স লাস্ট ওয়ার্ড" লিখেছিলেন (যা বিশ্ব জুড়ে এক মিলিয়নেরও বেশি কপি বিক্রি করেছিলেন) যখন তিনি ব্রিস্টলের কাছে উইক এ বসবাস করতেন। তার এই বইটিতে বলা হয়েছে কীভাবে দুই ছেলে তাদের মায়ের শেষ কথার মাধ্যমে পাপ থেকে রক্ষা পায়।
এমপি হোস্টেল

এমপি হোস্টেল হলো বাংলাদেশে একটি আবাসিক ভবন। যেখানে সংসদ সদস্যরা পৃথকভাবে বা তাদের পরিবারসহ বসবাস করতে পারে। ঢাকা শহরের তেজগাঁও এলাকার পশ্চিম নাখালপাড়ায় পাকিস্তানি শাসনামলের একটি এমপি হোস্টেল রয়েছে।
নতুন বাংলাদেশ সরকার শের-ই-বাংলা নগর এলাকায় ও নাখালপাড়ায় কিছু নতুন এমপি হোস্টেল তৈরি করেছে।
সংহার জেলা

সংহার জেলা ( : ) পাকিস্তানের সিন্ধু প্রদেশের বৃহত্তম জেলাগুলির মধ্যে অন্যতম একটি জেলা। এটি ৯৮৭৪ বর্গ কিলোমিটার এলাকা জুড়ে গঠিত হয়েছে। জেলাটি সিন্ধু নদীর কেন্দ্রীয় অঞ্চলে অবস্থিত এবং পূর্বে ভারতের সীমানা দ্বারা আবদ্ধ। এটি নিজেই একটি ছোট শহর হিসেবে পরিচিতি লাভ করেছে, নওয়াবশাহ শহরের পূর্ব-দক্ষিণ-পূর্ব অবস্থিত নিয়ে এটির আয়তন প্রায় ৩৫ মাইল (৫৬ কিমি) এবং মিরপুর খাসের উত্তরেও প্রায় একই দূরত্ব লক্ষ্য করা যায়। প্রধান আয়ের উৎস বলতে রয়েছে কৃষি শিল্প।
সংহার জেলাটি প্রশাসনিকভাবে ৬টি তহসিল নিয়ে গঠিত হয়েছে:
১৯৯৮ সালের আদমশুমারীর হিসাব অনুযায়ী, জেলাটির জনসংখ্যার ছিল প্রায় ১,৪৫৩,০২৮ জন এর মত, যার মধ্যে থেকে প্রায় ২২.১৩% ছিল শহুরে এলাকায় বসবাসকারী। যার মধ্যে থেকে ৭৯% ছিল মুসলিম সম্প্রদায়ের এবং ১৯% হিন্দু সম্প্রদায়ের। এছাড়াও ভাষাভাষীর দিকে থেকে জনসংখ্যার প্রায় ৭৭% সিন্ধি, ১০% উর্দু, ৭.৮%পাঞ্জাবী এবং ১.৭% বেলুচি রয়েছে।
লকি ফার্গুসন

লাচলান হ্যামন্ড লকি ফার্গুসন (; জন্ম: ১৩ জুন, ১৯৯১) অকল্যান্ডে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ডের প্রতিনিধিত্ব করছেন। ইংরেজ কাউন্টি ক্রিকেটে ডার্বিশায়ারের পক্ষে খেলছেন। দলে তিনি মূলতঃ ডানহাতি ফাস্ট বোলিং করে থাকেন। এছাড়াও, নিচেরসারিতে ডানহাতে কার্যকরী ব্যাটিং করে থাকেন ‘লকি’ ডাকনামে পরিচিত লকি ফার্গুসন।
ডানহাতে দ্রুতগতিতে বাউন্সার প্রদানের সক্ষম তিনি। প্লাঙ্কেট শীল্ডে তার এই দূরন্ত গতিই সফলতা এনে দিয়েছে। ফলশ্রুতিতে দল নির্বাচকমণ্ডলীর দৃষ্টি আকর্ষণে সক্ষমতা দেখান লকি ফার্গুসন। নিজস্ব প্রথম দুই মৌসুমে অকল্যান্ড দলে স্বতঃস্ফূর্ত অংশগ্রহণ ছিল তার। ২০১৪-১৫ মৌসুমে নিজেকে খেলার জগতে ফিরিয়ে আনেন। ২৩.৩৮ গড়ে ২১ উইকেট পান তিনি। পরের বছর ৩১ উইকেট নিয়ে লিস্ট এ দলে সাফল্যের বার্তা বয়ে আনেন।
ফেব্রুয়ারি, ২০১৭ সালে ইন্ডিয়ান প্রিমিয়ার লিগে ৫০ লক্ষ রূপির বিনিময়ে রাইজিং পুনে সুপারজায়েন্টের সাথে চুক্তিবদ্ধ হন। ডিসেম্বর, ২০১৮ সালে ইন্ডিয়ান প্রিমিয়ার লিগের ২০১৯ সালের সংস্করণে খেলোয়াড়দের নিলামে কলকাতা নাইট রাইডার্স তাকে দলে টেনে নেয়।
নভেম্বর, ২০১৬ সালে অস্ট্রেলিয়া গমনে নিউজিল্যান্ডের একদিনের (ওডিআই) দলে লকি ফার্গুসনকে অন্তর্ভুক্ত করা হয়। আঘাতপ্রাপ্ত অ্যাডাম মিলেনের ফাস্ট বোলিংয়ের শূন্যতা পূরণে তাকে দলে নেয়া হয়েছিল। ৪ ডিসেম্বর, ২০১৬ তারিখে অস্ট্রেলিয়ার বিপক্ষে একদিনের আন্তর্জাতিকে অভিষেক ঘটে লকি ফার্গুসনের। সিডনিতে অভিষেক ঘটা ফার্গুসন তার প্রথম ওভারেই ডেভিড ওয়ার্নারকে বিদেয় করে তার অন্তর্ভুক্তির যথার্থতা তুলে ধরেন।
৩ জানুয়ারি, ২০১৭ তারিখে সফরকারী বাংলাদেশের বিপক্ষে টুয়েন্টি২০ আন্তর্জাতিকে টম ব্রুস, বেন হুইলারের সাথে একযোগে অভিষেক হয় তার। খেলায় তিনি নির্ধারিত চার ওভারে ৩/৩২ পান। ঐ খেলায় তিনি তার প্রথম দুই বলেই দুই উইকেট তুলে নেন। এ ধরনের খেলায় এটি দ্বিতীয় ঘটনারূপে স্বীকৃতি পায়।
নভেম্বর, ২০১৭ সালে সফরকারী ওয়েস্ট ইন্ডিজের বিপক্ষে টেস্ট সিরিজ খেলার জন্য নিউজিল্যান্ডের সদস্যরূপে মনোনীত হন। তিনি টিম সাউদির স্থলাভিষিক্ত হয়েছিলেন। টম ব্লান্ডেলের টেস্ট অভিষেক পর্ব সম্পন্ন হলেও তিনি খেলায় অংশগ্রহণের সুযোগ পাননি। মে, ২০১৮ সালে নিউজিল্যান্ড ক্রিকেট কর্তৃক ২০১৮-১৯ মৌসুমের জন্য বিশজন খেলোয়াড়কে চুক্তিবদ্ধ করা হয়। টড অ্যাশলে’র সাথে তিনিও অন্যতম হিসেবে মনোনীত হন।
৩ এপ্রিল, ২০১৯ সালে ইংল্যান্ডে অনুষ্ঠিতব্য ক্রিকেট বিশ্বকাপের জন্য কেন উইলিয়ামসনকে অধিনায়কত্ব করে ১৫-সদস্যের নিউজিল্যান্ড দল ঘোষণা করা হয়। ঐ তালিকায় তিনিও অন্যতম সদস্যরূপে মনোনয়ন লাভ করেন।
থারপার্কার জেলা

থারপার্কার জেলা (ধাতকি ضِلع تھرپارکر , ), পাকিস্তানের সিন্ধু প্রদেশের ৯টি জেলার মধ্যে অন্যতম একটি জেলা। এটি ভূমি অঞ্চল দিক থেকে সিন্ধু প্রদেশের বৃহত্তম জেলা। এটির রাজধানী শহরের নাম হচ্ছে মিঠি। সিন্ধুর অন্যান্য সব জেলার চেয়ে সবচেয়ে সর্বনিম্ন মানব উন্নয়ন সূচক এই জেলাতে লক্ষ্য করা যায়। থর হচ্ছে এলাকাটির সবথেকে উর্বর মরুভূমি এবং থরি সম্প্রদায়ের জীবিকা মুলত কৃষির উপর নির্ভর করে গড়ে উঠেছে। বিশ্বের একমাত্র উর্বর মরুভূমি হিসেবে থারপার্কার জেলা বিশেষভাবে সুপরিচিত।
জেলাটি প্রশাসনিকভাবে ৭টি তালুকা (তহসিল) নিয়ে গঠিত হয়েছে:
ন্যাশনাল ফাইন্যান্স লিমিটেড

ন্যাশনাল ফাইন্যান্স লিমিটেড (সংক্ষেপে এনএফএল) বাংলাদেশের একটি আর্থিক সেবাদানকারী প্রতিষ্ঠান। এটি ২০০১ সালের ৩০ জুলাই প্রতিষ্ঠিত হয়। বর্তমানে প্রধান শাখাসহ এর আরো দুটি শাখা রয়েছে, যার একটি ঢাকার পান্থপথে এবং অন্যটি চট্টগ্রামের আগ্রাবাদে অবস্থিত।
ন্যাশনাল ফাইন্যান্স লিমিটেড ২০০১ সালে গঠিত হয়ে আর্থিক সেবা দিয়ে আসছে। জাতীয় অধ্যাপক কবীর চৌধুরী ও দীন মোহাম্মদ ভূইয়া এটির প্রতিষ্ঠাতা উদ্যোক্তা। এটির মোট পরিশোধিত মূলধন ১৩২.২৬ কোটি টাকা।
প্রতিষ্ঠানটি ১০ সদস্যের একটি পরিচালনা পর্ষদ ও ৫ সদস্যের পরিচালনা কমিটি দ্বারা পরিচালিত হয়। পরিচালনা পর্ষদের বর্তমান চেয়ারম্যান মোঃ আব্দুল মান্নান ভুঁইয়া এবং ভাইস-চেয়ারম্যান এনামুল হক খান। প্রতিষ্ঠানটির বর্তমান ব্যবস্থাপনা পরিচালক শফিউদ্দিন এম নাসের।
এনএফএল কর্পোরেট, মাঝারি, ক্ষুদ্র ও ভোক্তাদের গ্রাহকদের লিজ ফাইন্যান্স সুবিধা প্রদান করে। লিজ ফাইন্যান্স সম্পদ ভিত্তিক অর্থায়ন।
এনএফএল দীর্ঘমেয়াদি তহবিল প্রয়োজন পূরণের জন্য মেয়াদী ঋণ সুবিধা প্রদান করে। টার্ম লোন বা মেয়াদী বিনিয়োগ বিভিন্ন নিয়মিত পুঁজি / নির্দিষ্ট ব্যয় যেমন উৎপাদন লাইনের ভারসাম্য, উৎপাদন প্রক্রিয়া আধুনিকীকরণ ইত্যাদি পূরণে প্রদান করা হয়।
এনএফএল স্বল্পমেয়াদী অর্থায়ন প্রদান করে।
সুফিয়ানা পেয়ার মেরা

সুফিয়ানা পেয়ার মেরা ( বাংলা: আমার ভালবাসা সুফিবাদের মত বিশুদ্ধ) একটি ভারতীয় টেলিভিশন ধারাবাহিক যেটি ১৬ এপ্রিল ২০১৯ থেকে স্টার ভারতে প্রচার শুরু হবে। ধারাবাহিকটি প্রযোজনা করেছেন দানিশ জাভেদ এবং প্রতীক শর্মা। এটি ডিপি স্টুডিওজ এর ব্যানারে নির্মিত হয়েছে। ধারাবাহিকটিতে মুখ্য চরিত্রে অভিনয় করেছেন হেলি শাহ ও রাজবীর সিং।
উমরকোট জেলা

উমরকোট জেলা (ধাতকি ضِلع عُمَرکوٹ , ), পাকিস্তানের সিন্ধু প্রদেশে অবস্থিত একটি জেলা। উমরকোট হচ্ছে জেলাটির প্রধান সদর দপ্তর বা রাজধানী শহর।
১৮৪৩ সালে চার্লস নেপিয়ার সিন্ধু আক্রমণের পর থেকে প্রদেশগুলি বিভিন্নভাবে বিভক্ত হয় এবং একজন জমিদার নিয়োগ করা হয়েছিল। ব্রিটিশদের জন্য কর আদায়কারী ওয়াদরাস নামেও পরিচিত ছিল।
জেলাটি প্রশাসনিকভাবে নিম্নোক্ত তালুকা বা তহসিলে বিভক্ত:
কোর্ট রুম - সাচ্চাই হাজির হো

কোর্ট রুম - সাচ্চাই হাজির হো (বাংলা: কোর্ট রুম - সত্য কি উপস্থিত?) আইন এবং অপরাধ ভিত্তিক একটি ভারতীয় টেলিভিশন ধারাবাহিক। এটি কালার্স টিভিতে ৯ ফেব্রুয়ারি ২০১৯-এ প্রথমবারের মতো প্রচারিত হয়েছিল এবং এটি উপস্থাপনা করেছিলেন বিকাশ কুমার।
পেয়ার কে পাঁপড়

পেয়ার কে পাঁপড় (বাংলা: ভালবাসার পাঁপড় ) একটি ভারতীয় হাস্যরসাত্মক টেলিভিশন ধারাবাহিক, যেটি ১৮ ফেব্রুয়ারি ২০১৯-এ প্রথমবারের মত স্টার ভারত এবং হটস্টারে প্রচারিত হয়েছিল।
ইয়ান বুচার্ট

ইয়ান পিটার বুচার্ট (; জন্ম: ৯ মে, ১৯৬০) বুলাওয়েতে জন্মগ্রহণকারী প্রথিতযশা ও সাবেক জিম্বাবুইয়ান আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৫ সময়কালে জিম্বাবুয়ের পক্ষে একমাত্র টেস্টে অংশগ্রহণ করেছিলেন তিনি। ঘরোয়া জিম্বাবুইয়ান প্রথম-শ্রেণীর ক্রিকেটে ম্যাশোনাল্যান্ড কান্ট্রি ডিস্ট্রিক্টস দলের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করতেন ইয়ান বুচার্ট।
প্লামট্রি স্কুলে অধ্যয়ন করেছিলেন তিনি। ১৯৮০-৮১ মৌসুম থেকে ১৯৯৪-৯৫ মৌসুম পর্যন্ত প্রথম-শ্রেণীর ক্রিকেট চলমান ছিল তার। ম্যাশোনাল্যান্ড কান্ট্রি ডিস্ট্রিক্টসের পক্ষে খেলেছিলেন তিনি। ১৯৯৯ মৌসুমের শুরুতে প্রথমবারের মতো প্রথম-শ্রেণীর ক্রিকেটে শতরানের ইনিংস খেলেছেন।
প্রথম-শ্রেণীর খেলোয়াড়ী জীবনে খেলায় কমপক্ষে ১৩ ওভার বোলিং করেছেন। আইসিসি ট্রফিতে জিম্বাবুয়ের পক্ষে নয়টি খেলায় অংশ নিয়েছেন। আউট না হয়ে ৫৭ রান তুলেছেন ও ১৪ উইকেট পান। তন্মধ্যে, ১৯৮৬ সালের আইসিসি ট্রফির চূড়ান্ত খেলায় নেদারল্যান্ডসের বিপক্ষে ৪/৩৩ বোলিং পরিসংখ্যান গড়ে দলকে ২৫ রানে জয় এনে দেন।
১৯৮৩, ১৯৮৭ ও ১৯৯২ - এ তিনটি ক্রিকেট বিশ্বকাপ প্রতিযোগিতায় অংশ নিয়েছেন তিনি।
অংশগ্রহণকৃত ২০টি খেলার মধ্যে ১৭টিই ক্রিকেট বিশ্বকাপে খেলেছিলেন। ১৯৮৭ সালের বিশ্বকাপে নিউজিল্যান্ডের বিপক্ষে ৭০ বলে ৫৪ রান তুলেন। এক পর্যায়ে জিম্বাবুয়ের সংগ্রহ ১০৪/৭ থাকা অবস্থায় মাঠে নেমে ২২১/৮ নিয়ে যান। ২৪৩ রানের জয়ের লক্ষ্যমাত্রা থেকে তিন বলে চার রানের পার্থক্য রেখে পরাজিত হয়েছিল তার দল। বুচার্ট রান আউটে বিদেয় নেন। আইসিসি ক্রিকেট বিশ্বকাপের ইতিহাসে ৮ম উইকেটে সর্বোচ্চ রানের জুটিতে ডেভ হটনের সাথে ১১৭ রান তুলে নতুন রেকর্ড গড়েন।
১৯৯২ সালের বিশ্বকাপে ব্যক্তিগত সেরা ৩/৫৭ করেন। আমির সোহেল (১১৪), ইনজামাম-উল-হক (১৪) ও জাভেদ মিয়াঁদাদ (৮৯) তার শিকারে পরিণত হয়েছিলেন। খেলায় তার দল ৫৩ রানে পরাভূত হয়েছিল।
দীর্ঘদেহী ফাস্ট-মিডিয়াম বোলার ও নিম্ন-মাঝারীসারির ব্যাটসম্যান হিসেবে খেলতেন ইয়ান বুচার্ট। টেস্ট মর্যাদাপ্রাপ্তির পর জিম্বাবুয়ের অন্যতম খেলোয়াড়ের মর্যাদা পেয়েছিলেন তিনি। আইসিসি ট্রফিতে জিম্বাবুয়ের সফলতা লাভে প্রভূত ভূমিকা রেখেছিলেন।
৩৫ বছর বয়সে ১৫ ফেব্রুয়ারি, ১৯৯৯ তারিখে পাকিস্তানের বিপক্ষে নিজস্ব একমাত্র টেস্টটিতে অংশগ্রহণ করেছিলেন। এটিই তার সর্বশেষ প্রথম-শ্রেণীর খেলারূপে চিহ্নিত হয়ে আছে।
ক্রিকেট খেলা থেকে অবসর গ্রহণের পর সাম্প্রতিককালে দক্ষিণ আফ্রিকায় অনুষ্ঠিত অনূর্ধ্ব-১৯ ক্রিকেটে বিশ্বকাপে জিম্বাবুয়ে দলের প্রশিক্ষকের ভূমিকায় অবতীর্ণ হয়েছিলেন।
সেকশন ৩৭৫

সেকশন ৩৭৫(সেকশন ৩৭৫ : মর্জি ইয়া জবরদস্তি নামেও পরিচিত) কুমার মাংগাত পাঠক এবং অভিষেক পাঠক দ্বারা প্রযোজিত একটি হিন্দি চলচ্চিত্র, যেটি পরিচালনা করেছেন অজয় বাহল। এটি ভারতীয় দণ্ডবিধির ধারা ৩৭৫ এর অপব্যবহার নিয়ে নির্মিত, যেটি ভারতের সংবিধানে ধর্ষণ আইন নামেও পরিচিত। চলচ্চিত্র তারকা অক্ষয় খান্না এবং রিচা চাড্ডা চলচ্চিত্রটিতে প্রধান ভূমিকায় অভিনয় করেছেন।
"সেকশন ৩৭৫" চলচ্চিত্রটি কিছু বাস্তব জীবনের ঘটনা তুলে ধরেছে যেখানে নারীদের সুরক্ষায় তৈরিকৃত ৩৭৫ ধারার অপব্যবহার করা হয়।
মন্টেজ: লাইফ, পলিটিক্স, সিনেমা

মন্টেজ: লাইফ, পলিটিক্স, সিনেমা () বৈশ্বিক সিনেমা জগতে বাঙালির ও বাংলার প্রতিনিধিত্বকারী বিখ্যাত বাঙালি চিত্রপরিচালক মৃণাল সেনের ইংরেজি ভাষায় লিখিত একটি বই। তিনি বরাবরই তার জীবন ও সিনেমাকে আমাদের চারপাশে ঘটে চলা সামাজিক ও অর্থনৈতিক পরিস্থিতির অবিচ্ছেদ্য অঙ্গ বলে মনে করতেন এবং সেটাই তার এই বইটির উপজীব্য। বইটি সীগাল বুক্‌স থেকে ১ জানুয়ারী ২০০২ সালে প্রকাশ পায়।
বিংশ শতাব্দীর ষাট ও সত্তরের দশকের মৃণাল সেন সাধারণ মধ্যবিত্ত শ্রেণীর মানুষের জীবন কাহিনী সিনেমার মধ্যদিয়ে প্রকাশ করে সিনেমার জগতে আত্মপ্রকাশ করেন। তার সূক্ষ এবং অতন্দ্র সুচিন্তিত চলচ্চিত্র ভাবনার মধ্যদিয়ে বিংশ শতাব্দীর ষাট ও সত্তর দশকের নিম্নমধ্যবিত্ত শ্রেণীর নানা সামাজিক চিন্তা ও তাদের নিয়ে রাজনৈতিক উত্তেজনা, বাম মনোভাবাপন্ন রাজনীতি এবং কলকাতা শহরের নানা ঘটনা সুচারুভাবে প্রকাশিত হয়েছে। মৃণাল সেন এই সব কিছুকেই তার চলচ্চিত্র ভাবনার স্বর্ণভূমি বলে ব্যক্ত করেছেন। সেই সকল ঘটনাই তার এই বইতে লিপিবদ্ধ করে প্রকাশ করেছেন।
১৯২৩ সালের ১৪ মে মৃণাল সেন তৎকালীন ব্রিটিশ ভারত পূর্ব বঙ্গের (বর্তমান বাংলাদেশ) ফরিদপুরের একটি শহরে জন্মগ্রহণ করেন। ফরিদপুরে থাকাকালীন সময়ে তিনি সেখানেই উচ্চ বিদ্যালয়ের শিক্ষা সম্পন্ন করেন। এরপর তিনি পড়াশোনার জন্য কলকাতায় আসেন এবং স্কটিশ চার্চ কলেজ এবং কলকাতা বিশ্ববিদ্যালয়ে পদার্থবিদ্যা পড়াশোনা করেন। ছাত্রাবস্থায় তিনি কমিউনিস্ট পার্টির সাংস্কৃতিক শাখার সঙ্গে যুক্ত হন। কলকাতা বিশ্ববিদ্যালয়ে পড়াশোনা করবার পর তিনি একজন সাংবাদিক, একজন ওষুধ বিপননকারী এবং চলচ্চিত্রে শব্দ কলাকুশলী হিসাবে কাজ করেন। ২০১৮ সালের ৩০ ডিসেম্বর কলকাতায় ৯৫ বছর বয়সে বার্ধক্যজনিত সমস্যার তার মৃত্যু হয়।
"মন্টেজ" বইটি বিংশ শতাব্দির শেষ পঞ্চাশ বছরের বাংলা সিনেমা তথা বিশ্ব সিনেমার একটা সারসংক্ষেপ হিসাবে লেখা হয়েছে। বইটির প্রথম ভাগ নানা ঘটনার মৌলিক নিবন্ধের সংকলন, বিভিন্ন ঘটনার বিবরণ, চিঠিপত্র, থিয়েটার, চলচ্চিত্র এবং সমালোচনা ইত্যাদি নানা বিষয়কে আলোকিত করেছে। এছাড়াও বাংলার সমসাময়িক চিত্রপরিচালক সত্যজিৎ রায় ও ঋত্বিক ঘটকের নানা সমালোচনা, চার্লি চ্যাপলিনের অনুপ্রেরণা, বিদেশি চিত্রপরিচালকদের নানা বক্তব্য বা লাতিন আমেরিকার নানা শহরে বিভিন্ন বিদ্বজনের সাথে তার সাক্ষাৎকার সুশৃঙ্খলভাবে লেখা হয়েছে। সবমিলিয়ে তার এই বইটা ব্যক্তি ও চলচ্চিত্রকার উভয় মননের মৃণাল সেনের অদ্বিতীয় সৃষ্টিশীল মননের বহিঃপ্রকাশ করেছে এবং তার বহু প্রশংসিত সিনেমাগুলোর অপ্রকাশিত নানা ঘটনাকে তুলে ধরেছে।
বইটির পরিচ্ছেদ গুলি যথাক্রমেঃ
লেখকের উল্লেখযোগ্য চলচ্চিত্র সমূহ
বিকিরণ জীববিদ্যা

বিকিরণ জীববিদ্যা () হল ক্লিনিকাল ও মৌলিক চিকিৎসাবিজ্ঞানের একটি ক্ষেত্র যেখানে, জীব বা জৈব বস্তুর উপর আয়নায়িত বিকিরণের ক্রিয়া-প্রতিক্রিয়া নিয়ে পড়াশোনা করা হয়, বিশেষ করে বিজিরণের স্বাস্থ্যগত প্রভাব নিয়ে। আয়নায়িত বিকিরণ সাধারণত জীবের জন্য ক্ষতিকর ও প্রচন্ড প্রাণঘাতী, কিন্তু ক্যানসার ও থাইরোটক্সিকোসিস অসুখের চিকিৎসায় রেডিয়েশন থেরাপির স্বাস্থ্যগত উপকারিতা পাওয়া যায়।
ড্রিম গার্ল (১৯৭৭-এর চলচ্চিত্র)

ড্রিম গার্ল হচ্ছে ১৯৭৭ সালে মুক্তিপ্রাপ্ত একটি ভারতীয় হিন্দি চলচ্চিত্র, যা পরিচালনা করেন প্রমোদ চক্রবর্তী। চলচ্চিত্রটিতে অভিনয় করেছেন হেমা মালিনী, অশোক কুমার, ধর্মেন্দ্র ও প্রেম চোপড়া। হেমা মালিনীকে তার প্রথম চলচ্চিত্র থেকেই তাকে 'ড্রিম গার্ল' বলা হতো, যা তাকে এই চলচ্চিত্রে অভিনেত্রী হিসেবে যুক্ত করার ক্ষেত্রে ভূমিকা রেখেছিল। চলচ্চিত্রটি একটি ব্যবসাসফল চলচ্চিত্র ছিল।
চলচ্চিত্রের গল্পটি একজন নারীকে ( হেমা মালিনী ) ঘিরে, যিনি অনাথদের বাড়ির জন্য স্বপ্না, পদ্মা, চম্পাবাঈ, ড্রিম গার্ল ও রাজকুমারী, পাঁচটি ভিন্ন চরিত্র অভিনয় করেন চলচ্চিত্রটিতে।
চলচ্চিত্রটির সংগীত পরিচালনা করেন লক্ষ্মীকান্ত-পেয়ারেলাল দ্বৈত। চলচ্চিত্রটির শিরোনাম গান 'ড্রিম গার্ল' ব্যাপক জনপ্রিয়তা লাভ করে।
ড্রিম গার্ল (২০১৯-এর চলচ্চিত্র)

ড্রিম গার্ল একটি ভারতীয় হিন্দি কৌতুক চলচ্চিত্র, যেটিতে আয়ুষ্মান খুরানা এবং নুসরাত ভারুচা মুখ্য ভূমিকায় অভিনয় করেছেন। চলচ্চিত্রটি রাজ শাণ্ডিল্য পরিচালনা করেছেন এবং একতা কাপুর ও শোভা কাপুর চলচ্চিত্রটি প্রযোজনা করেছেন। চলচ্চিত্রটির গান টি-সিরিজের ইউটিউব চ্যানেলে মুক্তি পায়।
নাইজেল হথোর্ন

স্যার নাইজেল বার্নার্ড হথোর্ন সিবিই (; ৫ এপ্রিল ১৯২৯ - ২৬ ডিসেম্বর ২০০১) ছিলেন একজন ইংরেজ অভিনেতা। তিনি ১৯৮০-এর দশকে সিটকম "ইয়েস মিনিস্টার" এবং এর অনুবর্তী পর্ব "ইয়েস, প্রাইম মিনিস্টার"-এ স্যার হামফ্রি অ্যাপলবি চরিত্রে অভিনয় করে সেরা টিভি অভিনেতা বিভাগে চারটি বাফটা টিভি পুরস্কার অর্জন করেন। তিনি "দ্য ম্যাডনেস অব কিং জর্জ" (১৯৯৪) চলচ্চিত্রে রাজা তৃতীয় জর্জ চরিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। তিনি পরবর্তী কালে "দ্য ফ্র্যাজাইল হার্ট" ধারাবাহিকে অভিনয় করে ১৯৯৬ সালে শ্রেষ্ঠ অভিনেতা বিভাগে বাফটা টিভি পুরস্কার অর্জন করেন।
মঞ্চে তিনি হ্যারল্ড পিন্টার, জঁ ককতো ও ইউজিন ওনিলের রচিত নাটকে অভিনয় করেন। মঞ্চে তার কাজের জন্য একটি লরন্স অলিভিয়ে পুরস্কার ও টনি পুরস্কার অর্জন করেন। ১৯৮৭ সালে তিনি অর্ডার অব দ্য ব্রিটিশ এম্পায়ারের কমান্ডার এবং ১৯৯৯ সালে নাইট উপাধিতে ভূষিত হন।
তিনি ম্যাকসন স্টটের একটি বিজ্ঞাপন এবং ১৯৫০-এর দশকের শেষভাগে বিভিন্ন ব্রিটিশ টেলিভিশন ধারাবাহিকে ক্ষুদ্র চরিত্রে অভিনয় করেন। ১৯৮০-এর দশকে সিটকম "ইয়েস মিনিস্টার"-এ স্যার হামফ্রি অ্যাপলবি চরিত্রে অভিনয় করে খ্যাতি অর্জন করেন। এই কাজের জন্য তিনি সেরা টিভি অভিনেতা বিভাগে দুটি বাফটা টিভি পুরস্কার অর্জন করেন। পরবর্তী কালে তিনি "ইয়েস মিনিস্টার"-এর অনুবর্তী পর্ব "ইয়েস, প্রাইম মিনিস্টার"-এ একই চরিত্রে অভিনয় করে সেরা টিভি অভিনেতা বিভাগে আরও দুটি বাফটা টিভি পুরস্কার অর্জন করেন।
তিনি অ্যালান বেনেটের মঞ্চনাটক "দ্য ম্যাডনেস অব থার্ড জর্জ"-এ অভিনয় করে শ্রেষ্ঠ অভিনেতা বিভাগে লরন্স অলিভিয়ে পুরস্কার অর্জন করেন। ১৯৯৬ সালে এই নাটকের চলচ্চিত্ররূপ "দ্য ম্যাডনেস অব কিং জর্জ" (১৯৯৪)-এ রাজা তৃতীয় জর্জ চরিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। তিনি পরবর্তী কালে "দ্য ফ্র্যাজাইল হার্ট" ধারাবাহিকে অভিনয় করে শ্রেষ্ঠ টিভি অভিনেতা বিভাগে তার ষষ্ঠ বাফটা পুরস্কার অর্জন করেন।
গ্রীন লাইন পরিবহন

গ্রীন লাইন পরিবহন বাংলাদেশের একটি অন্যতম আন্তঃজেলা পরিবহন সংস্থা। এটি ঢাকা থেকে চট্টগ্রাম, সিলেট, খুলনা ও রাজশাহী বিভাগের বিভিন্ন গন্তব্যস্থলে পরিবহন সেবার পাশাপাশি ভারতের কলকাতায়ও পরিবহন সুবিধা প্রদান করে।
১৯৯০ সালে আলহাজ মোহাম্মদ আলাউদ্দিন গ্রীন লাইন পরিবহন সংস্থা প্রতিষ্ঠা করেন। ঢাকা-চট্টগ্রাম রুটে হিনো এসি বাস চালানোর মাধ্যমে পরিবহন ব্যবসা শুরু করে গ্রীন লাইন। এরপর পর্যায়ক্রমে কক্সবাজার, বেনাপোল, রংপুর, রাজশাহী ও সিলেট রুটে বাস চলচল শুরু করে। গ্রীন লাইন পরিবহনই বাংলাদেশের সড়কপথে সর্বপ্রথম এসি বাস পরিসেবা চালু করে। এরপর সুইডেন থেকে ২০০৩ সালে ভলভো ও ২০০৫ সালে স্ক্যানিয়ার এসি বাস আমদানী করে গ্রীন লাইন। ২০১৩ সালে যাত্রীদের স্লিপার কোচে পরিসেবা প্রদান শুরু করে। ২০১৪ সালে গ্রীন লাইন ওয়াটারওয়েজ নামে জলপথে যাত্রী পরিবহন শুরু করে। সম্প্রতি ২০১৮ সালে গ্রীন লাইন ঢাকা থেকে সিলেট ও কক্সবাজার রুটে জার্মানি থেকে আমদানী করা ম্যান কোম্পানির ডাবল ডেকার বাস চালু করে।
শুরুতে গ্রীন লাইন শুধুমাত্র ঢাকা-চট্টগ্রাম রুটে যাত্রী পরিবহন করলেও বর্তমানে ঢাকা থেকে চট্টগ্রাম, সিলেট, কক্সবাজার, টেকনাফ, খুলনা, বেনাপোল ও রাজশাহী রুটে এবং চট্টগ্রাম থেকে সরাসরি সিলেট ও বেনাপোলে যাত্রী পরিবহন করে। এছাড়াও ঢাকা-খুলনা-কলকাতা রুটে "সৌহার্দ পরিবহন" পরিচালনা করে গ্রীন লাইন।
গ্রীন লাইন ২০১৪ সাল থেকে “"গ্রীন লাইন ওয়াটারওয়েজ"” নামে টেকনাফ-সেন্ট মার্টিন জলপথে এমভি গ্রীন লাইন-১ নামে লঞ্চ ছাড়ে। পরবর্তীতে ২০১৫ সালে ঢাকা-বরিশাল নৌপথে এমভি গ্রীন লাইন-২ ও এমভি গ্রীন লাইন-৩ নামে শীতাতপ নিয়ন্ত্রিত দুইটি জলযান যাত্রী পরিসেবায় যোগ করে।
মুন্সী রইসউদ্দিন

মুন্সী রইসউদ্দিন (১৯০১-১৯৭৩) ছিলেন একজন বাংলাদেশি সঙ্গীতজ্ঞ ও সঙ্গীতশিল্পী। ১৯৮৬ সালে সঙ্গীতে তাঁর অবদানের স্বীকৃতি স্বরূপ বাংলাদেশ সরকার তাঁকে একুশে পদক ভূষিত করে।
শৈশব থেকেই রইসউদ্দিনের মধ্যে সঙ্গীত-প্রতিভার বিকাশ পরিলক্ষিত হয়। তিনি ছিলেন সুকণ্ঠের অধিকারী। ফুফাতো ভাই শামসুল হকের নিকট তাঁর প্রথম সঙ্গীতশিক্ষা শুরু হয়। ম্যাট্রিক পাস করার পর ১৭ বছর বয়সে তিনি চাকরির উদ্দেশ্যে কলকাতা যান। সেখানে কিছুদিন চাকরি করেন এবং প্রসিদ্ধ সঙ্গীতজ্ঞ রাসবিহারী মল্লিকের নিকট ১২ বছর ধ্রুপদ ও খেয়ালে শিক্ষালাভ করেন। তারপর প্রখ্যাত সঙ্গীতবিদ গিরিজাশঙ্কর চক্রবর্তী পরিচালিত সঙ্গীতকলা ভবনে ভর্তি হয়ে উচ্চাঙ্গসঙ্গীতে সার্টিফিকেট লাভ করেন। তিনি লক্ষ্ণৌর সঙ্গীতবিশারদ শরজিৎ কাঞ্জিলালের নিকটও কিছুকাল সঙ্গীত শেখেন।
১৯৩৮ সালে রইসউদ্দিন প্রথম কলকাতা বেতারে সঙ্গীত পরিবেশনের সুযোগ লাভ করেন। ১৯৪৭ সালে দেশভাগের পর তিনি ঢাকা বেতারে শিল্পী হিসেবে যোগদান করেন এবং নারায়ণগঞ্জে স্থায়িভাবে বসবাস শুরু করেন। তাঁরই উদ্যোগে নারায়ণগঞ্জে ‘প্রবেশিকা সঙ্গীত বিদ্যালয়’ প্রতিষ্ঠিত হয় এবং তিনি তার অধ্যক্ষপদে বৃত হন। ১৯৫৫ সাল থেকে রইসউদ্দিন ঢাকার বুলবুল ললিতকলা একাডেমীর সহঅধ্যক্ষ এবং ১৯৬৪ সালে অধ্যক্ষের পদ অলঙ্কৃত করেন। এ অঞ্চলে সঙ্গীতের প্রসারকল্পে তিনি বিভিন্ন স্থানে সঙ্গীত বিদ্যালয় প্রতিষ্ঠা করেন।
শাস্ত্রীয় সঙ্গীতের প্রসার, সঙ্গীত সম্পর্কে জনগণের উৎসাহ সৃষ্টি এবং নতুন নতুন ছাত্র তৈরি করা ছিল রইসউদ্দিনের জীবনের লক্ষ্য। বিভাগোত্তর পূর্ব বাংলায় সঙ্গীত বিষয় শিক্ষাপাঠক্রমের অন্তর্ভুক্ত হলে তিনি সঙ্গীত বিষয়ে অনেক পাঠ্যপুস্তক রচনা করেন। গ্রন্থ রচনার পাশাপাশি তিনি বহু নতুন রাগরাগিণীও সৃষ্টি করেন। এভাবে তিনি সঙ্গীতের প্রসার ও উন্নতির ক্ষেত্রে গুরুত্বপূর্ণ অবদান রাখেন।
ম্যাট্রিক পাশ করার পর রইসউদ্দিন চাকরির জন্য কলকাতা যান। সেখান তিনি চাকরি করেন এবং পাশাপাশি প্রখ্যাত সঙ্গীতজ্ঞ রাসবিহারী মল্লিকের নিকট ১২ বছর ধ্রুপদ ও খেয়ালে শিক্ষা নেন। ১৯৩৮ সালে তিনি প্রথম কলকাতা বেতারে সঙ্গীত পরিবেশনের সুযোগ পেয়েছিলেন। 
১৯৪৭ সালে রইসউদ্দিন ঢাকা বেতারে কাজ শুরু করেন। তিনি নারায়ণগঞ্জের প্রবেশিকা সঙ্গীত বিদ্যালয় প্রতিষ্ঠা করেন। ১৯৫৫ সালে তিনি বুলবুল ললিতকলা একাডেমীর সহ-অধ্যক্ষ এবং ১৯৬৪ সালে অধ্যক্ষ হন।
মুন্সী রইসউদ্দিন ছিলেন বিশিষ্ট সঙ্গীতজ্ঞ এবং ব্যান্ড আর্ক ও চাইমের প্রতিষ্ঠাতা আশিকুজ্জামান টুলুর পিতা।
সঙ্গীতে তাঁর গবেষণা জন্য তিনি আদমজী সাহিত্য পুরস্কার পান। ১৯৮৬ সালে বাংলাদেশ সরকার তাঁকে মরণোত্তর একুশে পদক প্রদান করে।
ড্রাইভ

ড্রাইভ হলো একটি ভারতীয় চলচ্চিত্র। নামের সাথে মিল থাকলেও এটি ২০১১ সালের হলিউড চলচ্চিত্র "ড্রাইভ" এর পুনর্নির্মাণ নয়। এটি তরুণ মনসুখানি পরিচালিত এবং করণ জোহর দ্বারা প্রযোজিত। এতে প্রধান ভূমিকায় সুশান্ত সিং রাজপুত , জ্যাকলিন ফার্নান্দেজ , সোনাল চৌহান , বিক্রমজিত ভিক্ক এবং স্বপ্না পাব্বি অভিনয় করেছেন। চলচ্চিত্রটি ২০১৯ সালের ১ নভেম্বর নেটফ্লিক্সে মুক্তি পায়।
২০১৭ সালের অক্টোবরে, "নিউ ইন্ডিয়ান এক্সপ্রেস" জানায় যে চলচ্চিটির একটি গানের চিত্রগ্রহণ ইসরাইলের তেল আবিবে অনুষ্ঠিত হয়েছে।
ধর্ম প্রোডাকশন্স ২০১৯ সালের ৩ ফেব্রুয়ারি চলচ্চিত্রটির একটি টিজার প্রকাশ করে।
ঘোটকি জেলা

ঘোটকি জেলা () () পাকিস্তানের সিন্ধু প্রদেশে অবস্থিত একটি জেলা। এটির রাজধানী শহরের নাম হচ্ছে ঘোটকি সিটি। ১৯৮৩ সালে একটি জেলা হিসাবে প্রতিষ্ঠার পূর্বে এটি সুক্কুর জেলা হিসেবে গঠিত হয়েছিল। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রার্য় ৯৭০,৫৫০ জন এর মত। এই অধিবাসীদের মধ্যে শহুরে এলাকায় বসবাসকারী ১৫৮,৫০০ (১৬.৩৩%) এবং ৮১২,০৫০ (৮৩.৬৭%) গ্রামাঞ্চলে বসববাসকারী ছিলা।
ঘোটকি জেলা প্রশাসনিকভাবে নিম্নোক্ত তহসিলগুলিতে বিভক্ত হয়ে গঠিত হয়েছে:
১৯৯৮ সালের আদমশুমারীর হিসাব অনুযায়ী, জেলাটিতে ব্যবহৃত প্রথম প্রধান ভাষা বা মাতৃভাষা হচ্ছে সিন্ধি, যেখানে প্রায় (৯২%) মানুষ ব্যবহার করে থাকে, এছাড়াও উর্দু (৩.১%) এবং পাঞ্জাবী (২.৯%) রয়েছে।
পাকিস্তানের ১৯৯৮ সালের আদমশুমারীর হিসাব অনুযায়ী, ঘোটকি জেলার ধর্ম অনুযায়ী অবস্থান নিম্নে দেওয়া হল:
নো ফাদারস ইন কাশ্মীর

নো ফাদারস ইন কাশ্মীর একটি ভারতীয় হিন্দি - ইংরেজি - উর্দু
- কাশ্মীরি ভাষার চলচ্চিত্র যেটি পরিচালনা করেছেন আশভিন কুমার, যিনি অস্কার পুরস্কারের জন্য মনোনীত হয়েছিলেন। চলচ্চিত্রটিতে অভিনয় করেছেন জারা ওয়েব, আশভিন কুমার , কূলভূষণ খারবান্দা , আংশুমান ঝা ও নাতাশা মাগো। চলচ্চিত্রটি ২০১৯ সালের এপ্রিল মাসের ৫ তারিখে মুক্তি পায়।
চলচ্চিত্রটির কাহিনি ১৬ বছর বয়সী দুই কিশোর-কিশোরীর যাদের বাবা কাশ্মীরে নিখোঁজ হয়ে গিয়েছে।
আংরেজি মিডিয়াম

আংরেজি মিডিয়াম ২০২০ সালে মুক্তিপ্রাপ্ত একটি ভারতীয় হিন্দি চলচ্চিত্র, যেটি পরিচালনা করেছেন হোমি আদজানিয়া এবং প্রযোজনা করেছেন দিনেশ বিজন ও জ্যোতি দেশপান্ডে। এই চলচ্চিত্রটি ম্যাডক ফিল্মস এবং লন্ডন কলিং প্রোডাকশনের ব্যানারে নির্মিত হয়েছে। এই চলচ্চিত্রটি ২০১৭ সালের চলচ্চিত্র "হিন্দি মিডিয়ামের" সিকুয়েল। এই চলচ্চিত্রটির কেন্দ্রীয় চরিত্রে অভিনয় করেছেন ইরফান খান, রাধিকা মদন এবং কারিনা কাপুর খান। এই চলচ্চিত্রে কাহিনী একটি ভারতীয় মেয়েকে ঘিরে, যে তার বাবার সাথে উচ্চশিক্ষার জন্য লন্ডনে যায়। এই চলচ্চিত্রটিতে কারিনা কাপুর খান লন্ডনের এক নারী পুলিশের চরিত্রে অভিনয় করেছেন।এই চলচ্চিত্রের মাধ্যমে তিনি তার ক্যারিয়ারে প্রথমবারের মত পুলিশের চরিত্রে অভিনয় করেছেন। ২০১৮ সালের জানুয়ারি মাসে এই চলচ্চিত্রটি নির্মাণের ঘোষণা দেওয়া হয়েছিল। ২০১৯ সালের ৫ই এপ্রিল তারিখে উদয়পুরে এই চলচ্চিত্রটির মূল চিত্রগ্রহণ শুরু হয়েছিল এবং অতঃপর লন্ডনে এর চিত্রগ্রহণ সম্পন্ন হয়েছিল। এই চলচ্চিত্রটি ২০২০ সালের ১৩ই মার্চ তারিখে মুক্তি পেয়েছিল।
২০১৭ সালের জুন মাসে "হিন্দি মিডিয়ামের" সাফল্যের পর চলচ্চিত্রটির প্রযোজক দিনাশ বিজয় "মিড ডে"-কে এই চলচ্চিত্রটির সিকুয়েল নির্মাণের সম্ভাবনার কথা বলেছিলেন। ২০১৮ সালের ২৪শে জানুয়ারি তারিখে দিনেশ বিজয় চলচ্চিত্রটির সিকুয়েল নির্মাণের খবর টাইমস নাউকে নিশ্চিত করেছিলেন। ২০১৮ সালের ৩০শে মার্চ কারিনা কাপুর খান চলচ্চিত্রটিতে অভিনয়ের জন্য যুক্ত হয়েছেন বলে খবর বেরিয়েছিল এবং আরও জানানো হয়েছিল ২০১৯ সালের এপ্রিল মাস থেকে চলচ্চিত্রটির চিত্রগ্রহণ শুরু হবে। ২০১৯ সালের ৬ই এপ্রিল তারিখে দীপক ডোব্রিয়াল ও মনু ঋষির চলচ্চিত্রটিতে অভিনয়ে যুক্ত হবার খবর প্রকাশিত হয়েছিল। ২০১৯ সালের ৫ই এপ্রিল তারিখে উদয়পুরে চলচ্চিত্রটির চিত্রগ্রহণ শুরু হয়েছিল।
সাঈদ বাবু

সাঈদুল ইসলাম যিনি সাঈদ বাবু (জন্ম ২৫ জুন) নামে অধিক পরিচিত হলেন একজন বাংলাদেশি মডেল ও অভিনেতা। ২০১২ সালে ১৫তম মেরিল-প্রথম আলো পুরস্কার অনুষ্ঠানে তিনি "খেলা খেলা সারাবেলা" টেলিভিশন নাটকে অভিনয়ের জন্য শ্রেষ্ঠ টিভি অভিনেতার জন্য সমালোচক পুরস্কারের মনোনয়ন লাভ করেন।
বাবু ২৫ জুন ভোলা জেলার সদর উপজেলায় জন্মগ্রহণ করেন। তার পিতার নাম জহিরুল ইসলাম ও মাতার নাম সায়মা খাতুন। তিন ভাই এবং চার বোনের মধ্যে তিনি সবচেয়ে কনিষ্ঠ। তিনি ভোলা সরকারি কলেজ থেকে উচ্চ মাধ্যমিক সম্পন্ন করে মালয়েশিয়ায় চলচ্চিত্র ও মাল্টিমিডিয়া নিয়ে উচ্চ শিক্ষা লাভ করেন।
বাবু ১৯৯৫ সালে ভোলার একটি থিয়েটার ক্লাবের মাধ্যমে তার অভিনয় জীবন শুরু করেন। ২০০৫ সাল থেকে ঢাকায় বিজ্ঞাপনচিত্রে অংশ নেওয়া শুরু করেন। ২০০৭ সালে এইতো প্রেম চলচ্চিত্রের একটি চরিত্রে অভিনয়ের মাধ্যমে চলচ্চিত্র জগতে প্রবেশ করেন। ২০০৯ সালে বিবিসি প্রযোজিত বিশ্বাস নামক একটি টেলিভিশন ধারাবাহিকে অভিনয় করেন। ২০১৮ সালে তিনি পোড়ামন ২ চলচ্চিত্রে খলনায়ক চরিত্রে অভিনয় করেন।
বাবু ব্যক্তিগত জীবনে ২০১২ সালের ১২ ডিসেম্বর নাজমুন নাহার সাথে বিবাহ বন্ধনে আবদ্ধ হন।
উর্বশী (গান)

উর্বশী ভারতীয় শিল্পী ইয় ইয়ো হানি সিংয়ের একটি গান। গানটি ২৭ সেপ্টেম্বর ২০১৮ এ টি সিরিজের তে টি-সিরিজের ইউটিউব চ্যানেলে মুক্তি পায় এবং এরপর গানটির আনপ্লাগড সংস্করণ ৭ নভেম্বর ২০১৮ এ মুক্তি পায়। এটি ১৯৯& সালের ভারতীয় চলচ্চিত্র অ্যালবাম "কাধালান" এর এ আর রহমানের গাওয়া 'উর্বশী' গানের কভার সংস্করণ।
মিউজিক ভিডিওটির পরিচালক ডিরেক্টরগিফ্টি।এই ভিডিওটিতে বলিউড অভিনেতা শহিদ কাপুর এবং কিয়ারা আডবাণী অভিনয় করেছেন। ভিডিওটি ইউটিউবে ১১৪ মিলিয়নেরও বেশি বার দেখা হয়েছে।
জনশক্তি কর্মসংস্থান ও প্রশিক্ষণ ব্যুরো

জনশক্তি কর্মসংস্থান ও প্রশিক্ষণ ব্যুরো হল বাংলাদেশ সরকারের প্রবাসী কল্যাণ ও বৈদেশিক কর্মসংস্থান মন্ত্রণালয়ের আওতাধীন একটি বিভাগ। এর কাজ হল অভিবাসন ও বৈদেশিক কর্মসংস্থানে নিয়োগ প্রক্রিয়ার তত্ত্বাবধান, অভিবাসী কর্মীদের অধিকার সংরক্ষণ ও দক্ষতা উন্নয়ন, প্রশিক্ষণ প্রদানের মাধ্যমে কর্মসংস্থানের অধিকতর সুযোগ সৃষ্টি করে দেশের কর্মোপযোগী জনগোষ্ঠীকে যথাযথভাবে কাজে লাগানো। বর্তমানে ৬৪টি জেলায় জেলা কর্মসংস্থান ও জনশক্তি অফিস রয়েছে যার দায়িত্বে রয়েছেন একজন করে সহকারী পরিচালক।
জনশক্তি কর্মসংস্থান ও প্রশিক্ষণ ব্যুরো (বিএমইটি) ১৯৭৬ সালে জনশক্তি উন্নয়ন ও সমাজকল্যাণ মন্ত্রণালয়ের একটি বিভাগ হিসেবে প্রতিষ্ঠিত হয়। বর্তমানে বিএমইটি প্রবাসী কল্যাণ ও বৈদেশিক কর্মসংস্থান মন্ত্রণালয়ের অধীনে অভিবাসন ও বৈদেশিক কর্মসংস্থানে নিয়োগ প্রক্রিয়া তত্ত্বাবধান, অভিবাসী কর্মীদের অধিকার সংরক্ষণ ও দক্ষতা, প্রশিক্ষণ প্রদানের মাধ্যমে কর্মসংস্থানের অধিকতর সুযোগ সৃষ্টি করে দেশের কর্মোপযোগী জনগোষ্ঠীকে যথাযথভাবে কাজে লাগানোর লক্ষ্যে বিভিন্ন পরিকল্পনা গ্রহণ ও বাস্তবায়নে নিরলসভাবে কাজ করে যাচ্ছে। এটি বাংলাদেশী প্রবাসী কর্মীদের প্রশিক্ষণ, বায়োমেট্রিক নিবন্ধন, স্মার্ট কার্ড এবং ছাড়পত্র প্রদান করে থাকে। এটি দেশের বাইরে শ্রমশক্তির বাজার সুযোগ সন্ধান করে থাকে। বিএমইটি বাংলাদেশ ইনস্টিটিউট অব মেরিন টেকনোলজিসহ ৭০টি কারিগরি প্রশিক্ষণ কেন্দ্র পরিচালনা করে।
জনশক্তি কর্মসংস্থান ও প্রশিক্ষণ ব্যুরোর সাংগঠনিক কাঠামো মূলত দুইটি স্তরে বিভক্ত।
১. কর্মসংস্থান উইং;
২. প্রশিক্ষণ উইং;
কর্মসংস্থান উইং তিনটি অধিশাখা বিভক্ত :
বৈদেশিক কর্মসংস্থানের সুযোগ বৃদ্ধি, দক্ষতা উন্নয়ন ও অভিবাসী কর্মীদের অধিকতর কল্যাণ ও নিরাপদ অভিবাসন নিশ্চিতকরণ।
বিশ্ব বাজারের চাহিদার ভিত্তিতে যথাযথ কারিগরি প্রশিক্ষণ প্রদান এবং সুষ্ঠু ও সুসংহত অভিবাসন ব্যবস্থাপনার মাধ্যমে কর্মপ্রত্যাশী জনগোষ্ঠীর বৈদেশিক কর্মসংস্থানের সুযোগ বৃদ্ধি এবং অভিবাসী কর্মীদের সুরক্ষা, অধিকতর কল্যাণ ও অধিকার নিশ্চিত করা।
উইকেট-রক্ষক-ব্যাটসম্যান

উইকেট-রক্ষক-ব্যাটসম্যান ক্রিকেট খেলায় অংশগ্রহণকারী স্বতন্ত্র পর্যায়ের খেলোয়াড়বিশেষ। ঐ ধরনের ক্রিকেটার মূলতঃ উইকেট-রক্ষক হলেও ব্যাটসম্যান হিসেবে নিজেকে উপস্থাপনার চেষ্টা চালান।
চিরাচরিত প্রথায় উইকেট-রক্ষকদেরকে টেস্ট দলে রাখা হয় মূলতঃ তাদের উইকেট-রক্ষণে সক্ষমতার জন্যে। উইকেট-রক্ষণকে মাঠে অবস্থানের সর্বাপেক্ষা গুরুত্বপূর্ণ জায়গা হিসেবে বিবেচনা করা হয়। এক্ষেত্রে শুধুমাত্র শারীরিক সক্ষমতা নয়; বরঞ্চ মানসিক দৃষ্টিভঙ্গীও এর সাথে জড়িত। ফলশ্রুতিতে, দলগুলো উইকেট-রক্ষক বাছাইয়ের ক্ষেত্রে প্রথমত তাদের গ্লাভসে দক্ষতার দিকেই অধিক দৃষ্টিপাত করে থাকে। এভাবেই টেস্টভূক্ত দেশগুলো গ্লাভসে বল তালুবন্দীতে দক্ষদেরকেই অন্তর্ভুক্ত করে। এরফলে, ঐ ধরনের খেলোয়াড়দের ক্ষেত্রে তাদের ব্যাটিংয়ের দিকে কম মনোনিবেশ করলেও চলতো।
১৯৯০-এর দশকে ক্রিকেট দলগুলো উইকেট-রক্ষক হিসেবে প্রতিভাধর ব্যাটসম্যানদের দিকে নজর দিকে শুরু করে। টেস্ট ও ওডিআইয়ে অস্ট্রেলিয়ার বিখ্যাত উইকেট-রক্ষক অ্যাডাম গিলক্রিস্টকে এ ধারার পথিকৃৎ হিসেবে ধরা হয়। তাকে উদাহরণ হিসেবে ধরে শীর্ষস্থানীয় দলগুলো ও উইকেট-রক্ষকেরা অসাধারণ মানসম্পন্ন উইকেট-রক্ষক-ব্যাটসম্যান হিসেবে আত্মপ্রকাশের চেষ্টা চালায় যা দলের অমূল্য সম্পদস্বরূপ। অন্যান্য ব্যাটসম্যানও গিলক্রিস্টের উদাহরণকে সামনের দিকে এগিয়ে নিয়ে যান ও অনুসরণ করতে থাকেন। এরপর থেকেই এমএস ধোনি, ব্রেন্ডন ম্যাককুলাম, জনি বেয়ারস্টো, দিনেশ কার্তিক, মুশফিকুর রহিম ও কুমার সাঙ্গাকারা’র ন্যায় শীর্ষস্থানীয় উইকেট-রক্ষক-ব্যাটসম্যান হিসেবে দলের অবিচ্ছেদ্য অঙ্গ হিসেবে জড়িয়ে রয়েছেন।
আধুনিককালে উইকেট-রক্ষকেরা প্রায়ই ব্যাট হাতে মাঝারিসারির ব্যাটসম্যান হিসেবে দলে ভূমিকা রাখার প্রত্যাশা করেন। কেউবা গিলক্রিস্ট, ম্যাককুলাম ও ধোনির ন্যায় ব্যাটসম্যান হিসেবে আক্রমণাত্মক হবার চেষ্টা চালান। সীমিত ওভারের খেলাগুলোয় কিছুটা নিচেরদিকে মাঠে নেমে রান সংগ্রহের সর্বাত্মক প্রচেষ্টা করে থাকেন। অন্যান্যরা সাঙ্গাকারা কিংবা কার্তিকের ন্যায় ব্যাটিংয়ে মনোনিবেশ ঘটানোর লক্ষ্যে উদ্বোধনী ব্যাটসম্যান কিংবা মাঝারিসারিতে ব্যাট হাতে মাঠে নামেন। এছাড়াও, কিছু আন্তর্জাতিকমানের খেলোয়াড়কে প্রায়শঃই তাদের ব্যাটিং দক্ষতার পাশাপাশি আপদকালীন সময়ের জন্য উইকেট-রক্ষণের দিকে অগ্রসর হতে হয়। লোকেশ রাহুল, তিলকরত্নে দিলশান, রাহুল দ্রাবিড়, মার্কাস ট্রেসকোথিক মাঝে-মধ্যেই উইকে-রক্ষকের ভূমিকা পালন করেছেন।
বাঘা ইউনিয়ন

বাঘা ইউনিয়ন বাংলাদেশের সিলেট জেলার গোলাপগঞ্জ উপজেলার অন্তর্গত একটি ইউনিয়ন।
পূর্বে গোলাপগঞ্জ ও কানাইঘাট,পশ্চিমে সিলেট সদর,উত্তরে জৈন্তাপুর ও কানাইঘাট, দক্ষিণে ফুলবাড়ী ইউ.পি ও গোলাপগঞ্জ পৌরসভা। উপজেলা হতে সড়ক পথে দুরত্ব ৪কি.মি।
ঐতিহ্যবাহী গোলাপগঞ্জ উপজেলার বাঘা একটি অতি প্রাচীন ইউনিয়ন। ইহা একটি জনবহুল ইউনিয়ন। একটি সমৃদ্ধ জনপদ। প্রাচীনকালের ইতিহাস ও ব্যক্তিত্বদের সম্পর্কে তেমন একটা জানা না গেলেও মোঘল শাসন তথা হযরত শাহজালাল রহঃ এর আগমণের পরবর্তীকাল থেকে এ জনপদের বিবরণ পাওয়া যায়। 
লোকমুখে শোনা যায়, ভারতের আসাম রাজ্য হতে যখন প্রচণ্ড শীতের আগমন হত তখন জৈন্তিয়া পাহাড় হতে বাঘ এখানে আসত। অনেক সময় অনেক বার কয়েকটি বাঘ ধরা পড়েছে। সেই থেকে এখানকার নাম বাঘা হয়।
গ্রামের সংখ্যা ৩০টিউল্লেখযোগ্য গ্রাম সমূহ- 
নলুয়া, কান্দিগ্রাম, হেতিমগঞ্জ, তুরুকভাগ, খালপার, মজিদপুর, জালালনগর, রুস্তমপুর, দক্ষিণ বাঘা,বাঘা মুসলিমাবাদ,উত্তর বাঘা, বাঘা ইসলামাবাদ, আনছারমহল্লা, ভেদাইরটুল, মাঝেরমহল্লা, গৌরাবাড়ী, দৌলতপুর, তুড়ুগাঁও, লালনগর, পশ্চিমগাঁও, সোনাপুর, উত্তর কান্দিগাঁও, দক্ষিণ কান্দিগাঁও, উত্তর গাঁও, পূর্বগাঁও, কালাকোনা, উত্তর গোলাপনগর, লম্বাগুল, রামগঞ্জ, উপর এখলাছপুর, লামা এখলাছপুর।
মোটঃ ২৮,৪২২ জন, পুরুষঃ ১৪,১৫৮ জন, মহিলাঃ ১৪,২৭২ জন। (২০০১ এর আদম শুমারী অনুযায়ী)
সাক্ষরতার হারঃ- ৩৭.০৭%
৩৯.৫৫ বর্গ কি.মি.।
আশরাফিয়া জামে মসজিদ

আশরাফিয়া জামে মসজিদ বাংলাদেশের নারায়ণগঞ্জ জেলার প্রাচীনতম মসজিদের অন্যতম। ব্রিটিশ রাজত্বকালে, জমিদার রহিম বক্স হাজী ও তার স্ত্রী তালুকদার আহ্লাদী বিবি ২০ এপ্রিল ১৮৯৮ তারিখে নারায়ণগঞ্জের বালিয়াটি জমিদারির বড় একটি অংশ ক্রয় করেছিলেন। এরপর, তারা মসজিদ নির্মাণের জন্য জমি দান করেন।
মসজিদটির কথা ব্রিটিশ আমলের পর্চায় উল্লেখিত আছে।
যদিও ব্রিটিশ রাজত্বকালে মসজিদটি নির্মিত হয়েছিল, তবে এটি মুঘল স্থাপত্যশৈলীর আদলে নির্মিত হয়। মসজিদটির চারদিকে থাকে চারটা গম্বুজ মুঘল স্থাপত্যশৈলীর কথা মনে করিয়ে দেয়। মসজিদের পশ্চিম দেওয়ালে মেহরাবের উপরে আরবিতে 'লা ইলাহা ইল্লাল্লাহু মুহাম্মাদুর রাসুলুল্লাহ' আরবি ক্যালিগ্রাফিতে লেখা আছে। ন্যূনতম পাঁচ রঙের গ্লাস ও পাথর দিয়ে মসজিদটি নির্মিত হয়েছে। মসজিদটি একটি অনন্য স্থাপত্যশৈলীর নিদর্শন।
বিবি মরিয়ম মসজিদ

বিবি মরিয়ম মসজিদ বাংলাদেশের নারায়ণগঞ্জ জেলার কিল্লারপুলে অবস্থিত একটি মসজিদ যেটি মোঘল স্থাপত্যশৈলীর অনন্য নিদর্শন। বর্তমানে মসজিদটি কিল্লারপুল শাহী জামে মসজিদ নামে পরিচিত।
বলা হয়ে থাকে, মসজিদটি বাংলার মোগল সুবেদার শায়েস্তা খান (১৬৬৪-১৬৮৮) কর্তৃক নির্মিত। মসজিদটির নিকটেই একটি সমাধি সৌধ অবস্থিত, যেটি শায়েস্তা খান কন্যা বিবি মরিয়মের। সেজন্যই মসজিদটি বিবি মরিয়ম মসজিদ নামে পরিচিত।
তিন গম্বুজ বিশিষ্ট মসজিদটির মাঝের গম্বুজটি সবচেয়ে বড়। গম্বুজের নিচের দিকের পত্রাকার অলঙ্করণ এবং সচ্ছিদ্র মারলন নকশায় অনুসরণ করা হয়েছে প্রচলিত রীতি। ছাদের উপরে শুধু সামনের দিকের প্যানেলেই পত্রাকার অলঙ্করণ বিদ্যমান।
মসজিদের পূর্বদিকে রয়েছে তিনটি প্রবেশপথ। মাঝের প্রবেশপথটি সবচেয়ে প্রশস্ত। দক্ষিণ ও উত্তর দিকে একটি করে জানালা বিদ্যমান যেটি মসজিদ নির্মাণের পরবর্তী সময়ে নির্মিত বলে ধারণা করা হয়।
মসজিদটি বহুবার সংস্কার করা হয়েছে। এজন্য মসজিদটির আদিরূপের অনেকটাই আর অবশিষ্ট নাই। পূর্বদিকের স্তম্ভের উপর টিন শেড বারান্দা নির্মাণের ফলে মসজিদের সামনের দিকের অবয়ব অনেকটাই ঢাকা পড়ে গিয়েছে। মসজিদটিতে এখনো নামায আদায় করেন মুসল্লিরা।
খড়মপুর মাজার শরীফ

খড়মপুর মাজার শরীফ ব্রাহ্মণবাড়িয়া জেলার আখাউড়া উপজেলার খড়মপুরে অবস্থিত একটি মাজার শরীফ। মাজারটি ২৬০ একর জমির উপরে অবস্থিত।
১৩০৩ সালে হযরত শাহজালাল (র) ইসলাম প্রচারের জন্য ৩৬০ জন আউলিয়া নিয়ে এসেছিলেন সিলেটে। এই ৩৬০ জন শিষ্যের মাঝে অন্যতম ছিলেন সৈয়দ আহমদ গেছুদারাজ কল্লা শহীদ (র)। তিনি হযরত শাহজালাল (র) খুব কাছের লোক ছিলেন।
খড়মপুর মাজার শরীফ সম্পর্কে কাহিনি প্রচলিত আছে সেটা হল, সে সময় খড়মপুর গ্রামের জেলেরা তিতাস নদীতে মাছ ধরত। একদিন চৈতন্য দাস ও তার সঙ্গীরা তিতাস নদীতে মাছ ধরার সময় হঠাৎ তাদের জালে একটি খণ্ডিত মস্তক আটকা পড়ে। বিষয়টি দেখে জেলেরা ভীতসন্ত্রস্ত হয়ে পড়ে। খণ্ডিত মস্তকটি উঠাতে গেলে আল্লাহর কুদরতে খণ্ডিত মস্তকটি বলে ওঠে, "একজন আস্তিকের সাথে আর একজন নাস্তিকের কখনো মিল হতে পারে না। তোমরা যে পর্যন্ত কলেমা পাঠ করে মুসলমান না হবে ততক্ষণ আমার মস্তক স্পর্শ করবে না।" খণ্ডিত মস্তকের কাছ থেকে এই কথা শোনার পর চৈতন্য দাস ও তার সাথীরা হিন্দু ধর্ম ত্যাগ করে ইসলাম ধর্ম গ্রহণ করে। খণ্ডিত মস্তকের নির্দেশ অনুযায়ী ইসলামি মতে খণ্ডিত মস্তকটি দাফন করে এবং তারা মাজারটির খাদেমদারিতে নিযুক্ত হন।
বিভিন্ন ঐতিহাসিকগণ অনুমান করেন যে, তরফ রাজ্যেও রাজা আচক নারায়ণের সঙ্গে হজরত শাহজালালের প্রধান সেনাপতি হযরত সৈয়দ নাসিরউদ্দিন (র) যে যুদ্ধ পরিচালনা করেন সে যুদ্ধে হযরত সৈয়দ আহমদ গেছুদারাজ (র) শহিদ হন এবং তার খণ্ডিত মস্তক তিতাসের স্রোতে ভেসে আসে।
প্রতি বছর মাজারটিতে ওরস উৎসব অনুষ্ঠিত হয়। ওরস উৎসবে গেছুদারাজ কল্লা শহীদ (র) বহু ভক্তের আগমন ঘটে।
রাল্ফ হজসন

রাল্ফ হজসন, অর্ডার অব দ্য রাইজিং সান (; জন্ম: ৯ সেপ্টেম্বর, ১৮৭১ - মৃত্যু: ৩ নভেম্বর, ১৯৬২) কাউন্টি ডারহামের ডার্লিংটন এলাকায় জন্মগ্রহণকারী বিখ্যাত ইংরেজ কবি ছিলেন। দ্য বুলের ন্যায় ছোট ছোট জোরালো বাছাইকৃত কবিতা তাকে জনপ্রিয়তা এনে দিয়েছে। তিনি অন্যতম জর্জীয় কবি হিসেবে পরিচিত ছিলেন। ১৯৫৪ সালে কবিতায় অসামান্য অবদানের স্বীকৃতিস্বরূপ কুইন্স গোল্ড মেডেল লাভ করেন।
খনি শ্রমিক পিতার সন্তান রাল্ফ হজসন কাউন্টি ডারহামের ডার্লিংটন এলাকায় জন্মগ্রহণ করেছিলেন। পরিবারের সাত ভাই ও তিন বোনের মধ্যে তিনি ষষ্ঠ সন্তান ছিলেন। বাবা কয়সা ব্যবসায়ী ছিলেন। কথিত আছে যে, তার পিতা কয়লা ব্যবসায়ী ছিলেন। বিদ্যালয় চলাকালীন বাড়ী থেকে পালিয়ে যেতেন। যুবক অবস্থায় মুষ্টিযুদ্ধ ও বিলিয়ার্ডে শিরোপাধারী ছিলেন। এক পর্যায়ে নিউইয়র্কের থিয়েটারে কাজ নেন ও পরবর্তীতে ইংল্যান্ডে প্রত্যাবর্তন করেন।
১৮৯০ সালের দিকে লন্ডনের একগুচ্ছ প্রকাশনা সংস্থায় কাজ করেছেন। সি. বি. ফ্রাইয়ের সাপ্তাহিক সাময়িকী স্পোর্টস এন্ড আউট-অফ-ডোর লাইফে চিত্র সম্পাদকের দায়িত্বপ্রাপ্ত হয়েছিলেন।
দ্য স্টর্ম থ্রাশ তার প্রকাশিত প্রথম কবিতা ছিল। ১৯০৪ সালে স্যাটারডে রিভিউতে এটি বিষয়বস্তুতে পরিণত হয়। ১৯০৭ সালে প্রথমবারের মতো কবিতা সঙ্কলন দ্য লাস্ট ব্ল্যাকবার্ড এন্ড আদার লাইন্স প্রকাশ করেন। দ্বিতীয় খণ্ড পয়েমস’ ১৯১৭ সালে প্রকাশ করে প্রভূতঃ খ্যাতি লাভ করেন। ঐ খণ্ডে টাইম, ইউ ওল্ড জিপসি ম্যান, দ্য বুল, দ্য সং অব অনার ও ইভের ন্যায় কবিতা ছিল।
তার রচিত কবিতা ‘দ্য বেলস অব হ্যাভেন’ ক্লাসিক এফএমস কর্তৃক প্রণীত একশত জনপ্রিয় কবিতায় ৮৫তম স্থান দখল করে। কবিতাটিকে ঘিরে তার জীবনীতে উল্লেখ করা হয় যে, পশম ব্যবসা ও প্রকৃতি ধ্বংসে মানুষের ভূমিকার বিষয়ে বাস্তুতন্ত্রের প্রভাবের বিষয়ে সচেতন শুরুরদিকের লেখকদের মধ্যে অন্যতম তিনি।
১৯৩২ সালে জাপানের সেন্দাইয়ে তোহোকু বিশ্ববিদ্যালয়ে ইংরেজি শিক্ষা প্রদানের জন্যে আমন্ত্রণ বার্তা গ্রহণ করেন। জাপানে অবস্থানকালে রাল্ফ হজসন প্রায়শই বেনামে জাপানী ধ্রুপদী কবিতার সেরা সঙ্কলন মানিয়ুশু ইংরেজিতে অনুবাদ করেন। প্রকাশিত উচ্চমার্গীয় অনুবাদকর্মগুলো প্রায় নিশ্চিতরূপেই তার ফাইনাল রিভিশনে মুদ্রিত আকারে চলে এসেছে। এগুলোকে আর্থার ওয়ালি অমূল্য সম্পদরূপে বিবেচনা করেছেন ও নিশ্চিতরূপেই রাল্ফ হজসনকে কবি হিসেবে স্বীকৃতি দানে বৃহৎ ভূমিকা পালন করেছে। ১৯৩৮ সালে রাল্ফ হজসন জাপান ত্যাগ করেন।
ব্যক্তিগত জীবনে বিবাহিত ছিলেন রাল্ফ হজসন। প্রথম স্ত্রী জেনেট (বিবাহপূর্ব - চ্যাটেরিস) ১৯২০ সালে মৃত্যুবরণ করেন। এরপর মুরিয়েল ফ্রেজার নাম্নী এক রমণীর পাণিগ্রহণ করলেও ১৯৩২ সালে বিবাহ-বিচ্ছেদে রূপ নেয়। ১৯৩৩ সালে জাপানে অবস্থানকারী মার্কিন মিশনারি ও শিক্ষক লিডিয়া অরেলিয়া বলিজারের সাথে পরিণয়সূত্রে আবদ্ধ হন।
জাপান থেকে চলে আসার পর যুক্তরাজ্যে সিগফ্রেড সাসুনসহ বন্ধুদের সাথে স্বাক্ষাৎ করেন। প্রসঙ্গত, ১৯১৯ সালে সাসুনের সাথে স্বাক্ষাৎ করেছিলেন তিনি। এরপর অরেলিয়াকে নিয়ে ওহাইওর মিনার্ভায় স্থায়ীভাবে বসবাস করতে থাকেন। ফ্লাইং স্ক্রল নামীয় প্রকাশনা সংস্থার সাথে জড়িত ছিলেন ও কয়েকটি শিক্ষাপ্রতিষ্ঠানের সাথে যুক্ত থাকেন।
৩ নভেম্বর, ১৯৬২ তারিখে ৯১ বছর বয়সে ওহাইওর মিনার্ভায় রাল্ফ হজসনের দেহাবসান ঘটে।